Suka Duka Demo: Anthem – Kosmetik Lawa, Gameplay Solid, Tapi Kurang Ciri ‘Quality-Of-Life’

Tak dapat join sesi Demo VIP Anthem hujung minggu lepas? Nah, ni adalah pandangan pertama kitorang terhadap game yang EA & BioWare hype sangat.

Anthem VIP Demo akhirnya melabuhkan tirai pada jam 10 pagi, 27 Januari lalu dan ramai (yang pre-order atau dapat kod percuma atas belas ihsan rakan taulan) berpeluang meluangkan masa hujung minggu untuk merasa buat pertama kali playable build game yang dah 2 tahun hype kaw-kaw oleh EA & BioWare.

Jadi apa pandangan pertama dari salah seorang yang bertuah merasa demo ni dari perspektif teknikal? Maka dengan ini dipersembahkan “The Good, The Bad and The Ugly” (bukan filem koboi Clint Eastwood tu tau).
THE GOOD…

Gameplay Solid – Ability & Ulti, Combo System sama seperti Mass Effect
Mekanik Terapung – dimensi baharu pertempuran & eksplorasi vertikal
Pergerakan Javelin – lancar serta berbeza-beza ikut kelas Javelin
Fungsi Matchmaking – mantap dengan ganjaran yang berbaloi bagi team play
Loot System – simpanan loot yang kekal walaupun pemain DC dan loot mempunyai kepelbagaian
Crafting & Blueprint System – boleh diperolehi dengan melengkapkan Challenges
Armor Slot System – menggalakkan pemain bereksperimen dengan kombinasi armor
Kosmetik – boleh mengubahsuai kosmetik termasuk bahagian spesifik Javelin
Stronghold – memerlukan strategi dan kerjasama yang efisien
Efek partikel – gempak tanpa menjejaskan framerate PS4 Pro

Tak dapat dinafikan gameplay bagi Anthem memang saling tak tumpah seperti Mass Effect 3 & Andromeda tapi lebih fokus kepada skill spesifik Javelin. Sistem Combo yang dipinjam dari Mass Effect & Dragon Age: Inquisition menjadikan setiap pertempuran sentiasa segar dan menarik dengan dihiasi dengan pelbagai efek partikel yang mantap (sepanjang demo, tak nampak sebarang impak pada framerate di PS4 Pro).

Kebolehan Javelin untuk terapung memberikan dimensi baharu dalam pertempuran dan eksplorasi vertikal. Disini juga dapat dilihat pergerakan setiap Javelin sangat lancar dan setiap perkara kecil diberi perhatian seperti pergerakan jet booster semasa bertukar arah.

Kekuatan sebenar Anthem terletak pada huruf Jim….ehhhh silap…..J, iaitu Javelin tu hanya sekadar baju zirah dan tidak akan naik level. Yang naik level adalah Pilot dan ini menjadikan pemain lebih mudah bertukar-tukar Javelin tanpa kena naik level banyak kali. Disebabkan ianya sekadar baju zirah, pengubahsuaian kosmetik bagi Javelin sememangnya sangat-sangat bebas dan ini menyebabkan pelbagai rekaan dan kombinasi warna dan bahagian Javelin dikongsi oleh komuniti dan paling ketara ialah semua nak buat suit Iron Man.

Armor Slot System yang diinspirasikan dari game MMORPG Bioware iaitu Star Wars The Old Republic digunakan merupakan pelengkap terhadap ciri pengubahsuaian kosmetik tanpa memberi impak kepada power level peralatan. Ini merupakan langkah yang bijak diambil oleh Bioware dan memberi kebebasan kepada pemain untuk ekspresi diri melalui rekaan Javelin yang tampak unik dan kuat pada masa yang sama.

Loot System bagi Anthem pula diperhatikan dapat diperolehi samada dari musuh yang sudah tumbang atau kotak-kotak yang terdapat di sekitar peta. Kesemua barang akan disimpan di dalam inventori pemain yang berkapasiti 300 unit dan kesemua loot akan dikenal pasti selepas tamat ekspedisi. Sesuatu yang menarik berkenaan loot system dalam Anthem ialah, semua barang yang dikutip akan disimpan walaupun anda disconnected. Ini memberikan ruang bagi pemain yang tak dapat habiskan misi yang susah tapi tidak menghukum mereka dengan memberikan barang yang telah berjaya dikutip.

Memandangkan barang yang diperolehi bergantung kepada nasib RNG korang, Anthem ada crafting system yang dijadikan alternatif untuk mendapat barang yang korang nak. Syarat dia mudah sahaja, selesaikan Challenges yang diberikan untuk skill & senjata. Setiap Challenges akan membuka tahap rarity dari Uncommon, Rare & Epic. Ini memang sesuatu yang terbaik bagi pendapat aku sebab boleh mengurangkan tahap salty kawan-kawan yang lain tengok korang pakai senjata best-best.

THE BAD…

Cuma 1 extra Javelin saja – Bioware unlock semua Javelin sebelum tempoh demo tamat
Open World Map kelihatan kosong – Persekitaran Bastion nampak cun dengan hutan belantara yang tebal namun nampak seperti tiada lokasi selain hutan dan nampak agak ‘kosong’
Loadout Terkunci – Loudout tak boleh tukar langsung bila sudah mulakan ekspedisi
Loot Dirahsiakan – Loot hanya diketahui apabila ekspedisi tamat
Misi Generik – Struktur misi yang agak berulang
Gunplay Sedikit Hambar – Gameplay bagi senjata agak hambar dan tiada fungsi pengubahsuaian slot
Hub Pemain Yang Bosan – Fort Tarsis agak bosan dan tidak meriah langsung
Pilihan Dialog Mungkin(?) Tidak Pengaruhi Game – Pilihan dialog yang tidak dapat dipastikan keberkesanan/impak pemilihan tersebut
UI/HUD Kurang Maklumat – Tiada indikator ahli pasukan di HUD lalu sukar nak pastikan keadaan semasa ahli pasukan
UI/HUD Mengelirukan – Warna Quest Mark sama dengan warna Allies Marker = keliru!
Tiada Fungsi ‘Junk Flagging’ – Hanya terdapat pada Vault sahaja, tidak di inventori dan Forge

Sampai sekarang aku tak faham kenapa BioWare letakkan kekangan dengan membuka hanya 1 extra Javelin. Walaupun tujuan asal VIP Demo ini untuk sesiapa yang preorder, tapi bila streamer & EA sendiri mula bagi kod percuma dan aktifkan “refer-a-friend”, patutnya semua Javelin boleh unlock untuk meningkatkan peluang rakan-rakan turut sama pre-order Anthem. Ni aku dah siap nak hantar anak & pergi kerja baru dapat tahu last minute Bioware dah unlock semua sebagai pampasan kepada pemain. Mana sempat nak dapatkan MC dari doktor!

Tidak disangkal Bastion memang tempat yang cantik dengan hutan yang menghijau disulami dgn air terjun yang indah namun disebalik semua itu terasa agak kosong, tiada diversiti lokasi dan juga kurang interaksi dinamik sesama musuh. Kecantikan visual ni selalu tahan sebulan lebih ja, lepas tu semua buat tak heran dah. Pemain lebih gemarkan benda yang dinamik bagi pengalaman yang sentiasa segar. Fort Tarsis lagi sedih, dah la tak nampak meriah dengan kehidupan harian tambah pulak nampak bosan gila. Pemain diberikan peluang untuk bersembang dengan NPC yang memberikan pilihan dialog namun dari demo ini agak sukar untuk menentukan samada impak pemilihan dialog itu samada memberi kesan positif atau negatif  terhadap misi atau jalan cerita keseluruhan.

Benda yang paling tak bleh blah ialah tak boleh tukar loadout masa misi dah bermula walaupon ko main Freeplay sekalipun. Kena masuk ekspedisi, cuba senjata baharu dan balik semula ke hub untuk tukar senjata baharu. Bayangkan buat misi tetiba senjata yang pakai tu memang tak kena jiwa, memang kena tinggalkan misi dan sambung kemudian. Apa mende tu beb? Sangat-sangat leceh. Ditambah pula pertempuran senjata agak kurang “uuummph” mungkin disebab skill Javelin lebih menyerlah dan digunakan bila terdesak saja.

Ingat Armor Slot System yang mantap tadi? Benda yang sama takda kat senjata dan menjadikan ia kurang menarik kerana tiada ciri pengubahsuaian dan mengharapkan Crafting System semata-mata. Benda akhir yang menimbulkan amarah ialah tiada indikator pemain lain dalam pasukan pada HUD. Korang akan sentiasa tertanya-tanya samada pasukan korang dah penuh atau tidak dan status terkini nyawa rakan-rakan dalam pasukan. Ada sekali tu dah 5 minit baru perasan ada kawan dah tergolek kat hujung peta.
THE UGLY…

STABILITI SERVER!!!

Menu & User Interface Mengelirukan – terlalu banyak lapisan menu
Immersion Pada Tempat Yang Salah – banyak sgt Loading Screen
INFINITE LOADING SCREEN!!!
Demo Lama – Demo yang menggunakan build yang lama (6 minggu lepas)

Kalau masuk kategori ni memang dah tahap teruk dah bagi aku. Stabiliti server masa demo memang ke laut walaupun EA sepatutnya dah ada angka keseluruhan pemain yang dia boleh jangka akan log masuk pada hari demo dilancarkan. Disconnect pertengahan misi, progression bug yang juga dilaporkan oleh geng EA GameChanger ada dijumpai masa Closed Alpha dulu turut berlaku semasa VIP Demo. Bug yang paling teruk ialah infinite loading screen yang menghantui ramai pemain sampai aku nak dekat 50 kali gak la restart client kat PS4 sepanjang 2 hari ni.
Isu immersion juga jelas ketara bagi demo ini. Ada beberapa perkara yang tak perlu menjadi realistik, tapi dilaksanakan dengan penuh jayanya sehingga menjadi beban kepada pemain. Sebagai contoh dalam Fort Tarsis, pemain hanya boleh berjalan sahaja dan tiada fungsi fast travel atau quick menu untuk terus pilih Forge/Expedition/Vault. Tak perlu la kita kena berjalan ke setiap tempat tu. Kalau dalam misi ada seorang pemain telah sampai dahulu ke objektif, pemain lain akan dimaklumkan akan dihantar ke checkpoint dan dipaparkan Loading Screen. Ya, loading screen dalam game ni banyak sangat. Masuk Forge pon loading screen, teleport ke rakan pon loading screen, tukar world instance pon loading screen. Dah jadi Fiesta Loading Screen pulak Anthem ni. Secara tak langsung ia potong mood bila tengok banyak sangat loading screen yang sepatutnya jadikan pengalaman itu sesuatu yang seamless transition, bukan letak loading screen. Campur isu ini dengan masalah infinite loading screen memang boleh bikin amarah!
Menu & User Interface juga didapati agak perlahan dan tak konsisten. Kadang- kadang terlalu makan ruang, kadang-kadang kosong sangat pula. Tahap respons untuk pindah barang ke dalam Vault ada yang mengambil masa sehingga 5 saat untuk simpan. Kita juga dimaklumkan sendiri oleh Bioware yang demo build ni merupakan 6 weeks old build and ini menimbulkan tanda tanya kenapa Bioware tak pakai build yang terkini yakni yang telah “gold” pada hari yang sama untuk memberikan tanggapan yang lebih bagus berkenaan Anthem. Malangnya jawapan itu hanya diketahui oleh BioWare sahaja. Ini kerana bila kita sebut Alpha ianya lebih kepada pengujian fungsi asas, Beta pula pengujian fungsi major yang telah siap sepenuhnya cuma kurang ‘polish’. Demo pula merupakan sebahagian dari hasil akhir produk dan mencerminkan keadaan sebenar produk tersebut. Jadi tak berapa kena jika demo guna build Beta (malah ada yang katakan Alpha).
KESIMPULAN
Secara peribadi, aku memang nak sangat-sangat Anthem berjaya macam game Shooter-looter lain tapi berdasarkan Demo ni, nampak macam masih lagi belum mencapai tahap yang aku harapkan. Tapi itu tak bermakna aku taknak main game ni.
Ringkasnya demo ini amat menghiburkan tetapi tidak terlalu inovatif dalam perlaksanaannya. Ianya bukan demo yang teruk namun ianya juga tidak terlalu bagus. Pendapat aku ianya game yg OK dan berjaya menghiburkan aku pada hujung minggu tapi susah nak nampak diri sendiri main Anthem untuk lebih dari se-purnama sebelum rasa bosan melainkan Bioware dapat tunjuk apa aktiviti post-launch yang dirancang bagi memastikan Anthem kekal segar dan tidak bosan untuk bulan-bulan yang mendatang.
Terkini, Bioware pun dah keluarkan kenyataan yang segala isu dari VIP Demo akan diperbaiki sebelum Open Demo bermula pada 1-3 Februari 2019. Bagi yang masih was-was, dipersilakan muat turun Anthem dan cuba sendiri Open Demo hujung minggu ini.
Semoga Berjaya Untuk Semua Freelancer Open Demo!!!


Daigo Membuktikan Bahawa Beliau Masih Berbisa Dalam Street Fighter V

Jom saksikan aksi menarik beliau di dalam finals di Milan Games Week baru-baru ini.

Daigo “The Beast” Umehara bukanlah nama asing dalam genre fighting games. Beliau sudah pun layak ke Capcom Pro Tour tetapi ini bukanlah penghalang beliau untuk terus memberikan persembahan yang terbaik dalam pusingan akhir di Milan Games Week.
Antara pertarungan-pertarungan yang menarik oleh beliau dalam pertandingan kali ini adalah menentang ImStillDaDaddy ketika saringan 16 teratas. Walaupun ImStillDaDaddy memberikan saingan yang dahsyat, Daigo cekap menepis serangan-serangan ini.
Aksi sepenuhnya bagi pertarungan ImStillDaDaddy dan Daigo boleh ditonton di bawah, dan untuk terus ke aksi yang diketengahkan sekitar minit ke 5:35.


Steam Akan Mula Menyokong Controller PS4 Secara Native

Nampaknya selepas ini, controller Xbox akan mendapat saingan sengit dari controller PS4 sebagai controller pilihan utama untuk gamer di PC.

Di Steam Dev Days semalam, seperti yang dilaporkan Gamasutra, Jeff Bellinghausen dari Valve Software telah mengumumkan bahawa mereka bakal melancarkan satu update yang bakal mengembangkan opsyen Steam Controller configurability kepada controller PlayStation 4, DualShock 4 (DS4).

Ini bermakna, ia akan memberikan para pemain keupayaan untuk mengubahsuai fungsi touchpad dan gyro di DS4 – sesuatu opsyen yang tidak dimiliki apabila kita menggunakan DS4 di Steam pada hari ini.
Lars Doucet, developer kepada Defender’s Quest berkata, “Percaya atau tidak, apabila anda menggunakan controller PS4 melalui Steam API, ia sememangnya sama dengan Steam Controller. Anda melakukan panggilan API yang sama, anda akan mendapat actions, bukan input, dan Steam API akan menguruskan segalanya.”

Beliau menambah, Valve menambah sokongan controller PS4 ini kerana ia memiliki keupayaan yang sama dengan Steam Controller dari segi fungsi touchpad dan gyro.
Buat masa ini, mereka belum mendedahkan bilakah update ini akan dilancarkan.


PS5 Dilaporkan Akan Lebih Berkuasa Berbanding Xbox Project Scarlett

Ya, Microsoft telah mengumumkan konsol generasi seterusnya mereka, yang mana masih lagi digelar dengan kod nama Project Scarlett. Pihak Xbox telah berkongsikan secara ringkas di E3 2019 tentang konsol akan datang mereka ini.

Namun, ada beberapa laporan daripada sumber yang boleh dipercayai mengatakan konsol generasi seterusnya daripada Sony akan lebih berkuasa daripada Project Scarlett.
Menurut Andrew Reiner dari Game Informer, sebelum Xbox memperlihatkan Project Scarlett di pentas E3 2019, beliau ada mendengar bahawa PS5 nanti bakal lebih berkuasa berbanding Project Scarlett. Bagaimana ‘berkuasanya’ PS5 itu, tidak dinyatakan dengan jelas.
https://twitter.com/Andrew_Reiner/status/1137833936682274816
Membincangkan tentang dakwaan Reiner ini, bekas editor IGN, Colin Moriarty turut berkongsi pandangan yang sama, dengan mengatakan yang PS5 ‘semestinya’ akan lebih berkuasa berbanding Project Scarlett. Moriarty menyatakan bahawa beberapa pembangun game yang sudah menerima dev kits untuk kedua-dua PS5 dan Scarlett, kesemua pembangun ini mengatakan yang PS5 lebih berkuasa.
Info tentang PS5 pada waktu ini masih lagi samar. Sony masih belum mendedahkan sebarang info rasmi daripada media rasmi, yang mana mereka hanya berbual tentangnya melalui temuramah-temuramah sahaja. Malah, nama rasmi untuk konsol tersebut juga masih belum diumumkan, yang mana para pemerhati hanya menamakannya sebagai ‘PS5’ sahaja.

Pada ketika ini, Sony dan Microsoft telah serba sedikit mendedahkan beberapa spesifikasi yang ada dalam konsol generasi akan datang masing-masing. Namun, untuk memutuskan siapa yang lebih berkuasa masih belum cukup. Jadi sama-samalah kita nantikan apabila masing-masing telah mengeluarkan spesifikasi penuh kelak.


Sesetengah Gamer Di Steam Terkeliru Antara Apex Legends (Battle Royale Percuma) Dengan Apex Construct (Game VR Berbayar)

Apex Legends tersangatlah popular pada waktu ini, sehinggakan judul game yang kedengaran hampir sama dengannya terkena tempiasnya.
Apex Construct merupakan sebuah game shooter dalam pandangan VR, keluaran Fast Travel Games yang dilancarkan pada Mac 2018. Game ini boleh dibeli dengan harga RM51 di Steam. Selain di Steam, Apex Construct juga dilancarkan ke PlayStation VR.

Apa yang melucukan pada ketika ini ialah ramai gamers di Steam, terutamanya pemain di China, terkeliru antara Apex Legends dengan Apex Construct. Hal ini didedahkan sendiri oleh pengurus komunikasi Fast Travel Games di Reddit, yang mana laman Apex Construct di Steam telah mendapat peningkatan pelawat lebih daripada 4,000% sejak Apex Legends dilancarkan.
Malah, jumlah jualan Apex Construct berjaya diperoleh lebih tinggi dalam masa tujuh hari lepas berbanding keseluruhan jualan mereka sepanjang 2018. Ia sangat lucu apabila gamers sanggup membeli sebuah game, yang sepatutnya mereka boleh mainkan Apex Legends secara percuma (menganggap bahawa kebanyakan pembeli sebenarnya mahu bermain Apex Legends, bukan Apex Construct).
Apatah lagi apabila Apex Legends merupakan sebuah game eksklusif (untuk PC) yang hanya boleh didapatkan dari Origin, bukan di Steam.

Walau bagaimanapun, di sebalik kisah lucu ini, ada kisah duka juga yang terjadi kepada game ini. Mereka menerima banyak reviu negatif daripada para pembeli di laman Steam, terutamanya dari China, yang “tertipu” dengan game ini yang mereka sangkakan Apex Legends.
Jadi, peringatan kepada gamers PC di luar sana, kalau nak mainkan Apex Legends, game battle royale percuma keluaran Respwan Entertainment, boleh dapatkannya di Origin. Manakala, kalau nak main game shooter VR keluaran Fast Travel Games, boleh belinya di Steam.


Insomniac Games Sahkan Marvel’s Spider-Man Takkan Keluar Ke Xbox One

Eksklusif sebenar-benarnya.

Game-game yang bersifat eksklusif untuk satu-satu platfrom itu adalah antara cara pemasaran yang dilakukan untuk menarik gamers bermain di platform tersebut.
Terdapat beberapa game yang sememangnya eksklusif penuh untuk platform tersebut, dan ada juga eksklusif untuk beberapa waktu sahaja (timed-exclusive), yang mana ia mungkin dikeluarkan ke platform pesaing dalam masa setahun atau beberapa bulan akan datang. Contoh terdekat untuk game yang seumpama ini ialah Rise of the Tomb Raider, di mana ia mulanya dikeluarkan di Xbox One dan kemudian tiba ke PS4 selepas kira-kira 11 bulan.
Terbaru, para peminat kini tertanya, apakah game yang sangat dinanti-nantikan pada tahun ini, Marvel’s Spider-Man juga adalah timed-exclusive? Apakah ia akan keluar ke PS4 terlebih dahulu dan kemudian ke Xbox One pula?

Ia nampaknya sama sekali tidak. Insomniac Games telah mengesahkan melalui laman Twitter mereka, menyatakan yang game ini tidak akan keluar ke Xbox One.
Akaun tersebut menjawab pertanyaan oleh seorang peminat, menanyakan “berapa lama ia akan ambil untuk keluar ke Xbox?”, dan Insomniac menjawab, “tidak akan”.

never
— Insomniac Games (@insomniacgames) April 4, 2018
Minggu lalu, game ini baru sahaja mengumumkan tarikh pelancarannya, iaitu pada 7 September 2018, eksklusif untuk PS4.
JomBaca: Marvel’s Spider-Man Bakal Keluar Pada September 2018 – Ini 13 Info Menarik Terbaru!


Guru Salahkan Fortnite Apabila Kanak-Kanak Keluarkan Pisau Di Taman Permainan

Pada 14 Januari lalu, seorang kanak-kanak berumur 10 tahun di South Ayrshire, Scotland telah mengeluarkan sebilah pisau di taman permainan. Polis telah dipanggil ke lokasi kejadian, pisau tersebut telah dirampas, dan tiada sebarang kecederaan dilaporkan.

Susulan daripada insiden ini, para guru telah menyalahkan video game paling popular di dunia masakini, Fortnite, sebagai punca kepada tingkah laku yang ganas ini. Guru-guru ini telah menimbulkan kerisauan mereka terhadap babak-babak ganas dalam Fortnite yang kini ditiru semula oleh kanak-kanak di sekolah.
Menurut laporan Daily Record, para guru di sekolah rendah tersebut (media tidak mahu mendedahkan nama sekolah tersebut atas sebab undang-undang) telah memberikan amaran kepada ibu bapa sebelum kejadian di taman permainan itu berlaku, bahawa Fortnite telah menginspirasikan kepada peningkatan terhadap tingkah laku yang ganas.
Mereka turut menyatakan kebimbangan kepada ibu bapa bahawa Fortnite dan “budaya game komuputer” secara umumnya telah meningkatkan penggunaan bahasa yang kasar dalam kalangan pelajar.
Perdebatan tentang apakah video game mempengaruhi perlakuan ganas manusia sememangnya satu topik yang seperti tiada penghujungnya. Baru-baru ini, satu kajian telah mendapati yang tiada apa yang perlu dibimbangkan dengan aksi ganas yang ada dalam Hitman 2.

Sekiranya Hitman 2 dirumuskan seperti itu, mengapa pula game yang mesra kanak-kanak, berwarna-warni dan ceria seperti Fortnite boleh dikambinghitamkan sebagai punca kepada tingkah laku buruk yang ditunjukkan oleh kanak-kanak?
JomBaca: Ini Adalah Video Balas Terhadap Trump Yang Mengeluarkan Montaj ‘Video Game Ganas’


Final Fantasy XV: Filem Kingsglaive Telah Diumumkan!

Filem Kingsglaive ini mengetengahkan pelakon-pelakon ternama dari siri Game of Thrones dan Breaking Bad.
Lena Heady akan membawa watak sebagai Princess Luna dalam Kingsglaive.
Dalam siri pengumuman oleh Square Enix mengenai Final Fantasy XV, ramai telah dikejutkan dengan kehadiran filem Kingsglaive. Antara pelakon yang dijemput ke pentas adalah Lena Heady dan Sean Bean dari siri Game of Thrones serta Aaron Paul dari siri Breaking Bad.
King Regis pula bakal dibintangi oleh Sean Bean yang terkenal dari filem Lord of the Ring dan Game of Thrones.
Lena Heady dikhabarkan akan membintangan sebagai suara Princess Luna dan Sean Bean pula sebagai King Regis. Aaron Paul sebagai Nyx, ketua pasukan khas istana yang bernama Kingsglaive!
Berikut adalah sinopsis yang telah diberikan oleh pihak Square Enix.
“The magical kingdom of Lucis is home to the hallowed Crystal, but the menacing empire of Niflheim will stop at nothing to make it theirs. War has raged between the two for as long as most can remember.
King Regis of Lucis commands an elite force of soldiers dubbed the Kingsglaive. Wielding their king’s magic, Nyx Ulric and his fellow glaives stand before the crown city of Insomnia, fighting to stay the inexorable advance of Niflheim’s imperial army.
Before the overwhelming military might of the empire, King Regis can only salvage his kingdom by accepting an ultimatum—he must cede all lands outside the crown city, and see his son, Prince Noctis, wed to Lady Lunafreya, the former princess of Tenebrae now captive of Niflheim.
As the war of wills rages, the machinations of Niflheim transform Insomnia into an awe-inspiring battleground, pulling Nyx into a struggle for the very survival of the kingdom.”
Kingsglaive bakal dipasarkan oleh Sony Pictures Home Entertainment pada tahun ini sebelum pelancaran Final Fantasy XV dan boleh diperolehi secara streaming atau pun dimuat turun.
Watak Nyx selaku ketua pasukan khas istana oleh Aaron Paul pasti membuatkan ramai peminat wanita cair.
Kingsglaive tidak akan berada di mana-mana pawagam.


EURO 2020 Masih Tidak Menentu, Tapi DLC Itu Akan Tetap Hadir Ke PES 2020 Pada April

Pada hari esok, UEFA akan bersidang untuk menentukan apakah nasib kejohanan bola sepak terbesar Eropah, EURO 2020 yang pada asalnya dijadualkan bermula pada 12 Jun ini. Kemungkinan besar ia akan ditunda, menyahut saranan FIFA yang menyuruh kesemua aktiviti bola sepak antarabangsa ditangguhkan bagi mengelak penularan COVID-19.
Walau bagaimanapun, jangan bimbang sekiranya kejohanan itu ditunda kerana korang akan boleh duduk di rumah dan bermain EURO 2020. Kandungan tambahan (DLC) EURO 2020 akan mengikut jadual dilancarkan ke dalam PES 2020 pada 30 April ini untuk PC, PS4 dan Xbox One.
Kemaskini percuma ini akan menambah kesemua 55 pasukan kebangsaan bawah naungan UEFA, bersama-sama dengan jersi dan skuad terbaharu. Stadium Wembley, venue untuk final EURO 2020, akan direkasemula dalam game, khas untuk DLC ini.
https://twitter.com/officialpes/status/1238049649195442176?s=20
Tapi, sekiranya EURO 2020 ditunda, misalnya ke tahun 2021, apakah DLC ini juga akan ditunda oleh Konami? Masih lagi digelar EURO 2020 atau EURO 2021? Sama-sama kita nantikan.


Pelakon The Raid Diumumkan Sebagai Sub-Zero Dalam Filem Mortal Kombat Akan Datang

Siapa yang akan membawakan watak Sub-Zero dalam filem Mortal Kombat akan datang? Ya, jawapannya sudah terjawab.
Dalam satu laporan eksklusif oleh The Hollywood Reporter, Joe Taslim telah diumumkan sebagai pelakon yang bakal memegang watak Sub-Zero dalam filem Mortal Kombat yang kini dalam proses pra-produksi.
Filem yang menaikkan nama Joe Taslim ialah dalam The Raid Redemption (2011), memegang watak Jaka. Pertempurannya dengan Mad Dog (Yayan Ruhian) pastinya menjadi buah mulut sehingga kini. Pelakon dari Indonesia itu turut muncul dalam Fast & Furious 6, Star Trek Beyond dan The Night Comes for Us.

Semakin tak sabar untuk kita ketahui siapa lagi akan membintangi dalam filem ini. Siapa agaknya akan menjadi musuh sejak azali Sub-Zero, iaitu Scorpion?
Filem adaptasi dari video game ini akan diterbitkan oleh James Wan dan diarahkan oleh Simon McQuoid.


Bethesda Dilaporkan Sedang Membangunkan Satu Game Rahsia Berjudul ‘SpyTeam’

Pada ketika ini, antara game yang kita tahu sedang dibangunkan Bethesda yang masih belum dilancarkan adalah Starfield dan The Elder Scrolls 6.
Walau bagaimanapun, terdapat sebuah game rahsia yang dilaporkan sedang dibikin oleh studio tersebut, yang masih belum diketahui umum.
Seorang pengguna Twitter, SkullziTV telah menemui satu permohonan tanda dagang yang mengarah kepada game rahsia tersebut. Digelar ‘SpyTeam’, tanda dagang itu telah dihantar oleh ZeniMax Media Inc., iaitu syarikat induk kepada Bethesda.
Tanda dagang itu telah dihantar pada 28 Januari 2022, menandakan Bethesda mungkin sedang menyediakan segala persiapan akhir untuk mendedahkan game tersebut pada tahun ini.

Spyteam, a secret Bethesda game that seems to have been in the works for some time now, recently had its trademark application filed for 2022. Could we finally find out what this game is later in the year?#Bethesda #Xbox pic.twitter.com/WVMDixotR5— SKULLZI 💀🎮 (@SkullziTV) March 6, 2022

Menurut GamingBolt, SkullziTV pernah melaporkan game yang berjudul sama pada 2020. Ia bukanlah sebuah game mobile, seperti didakwa sesetengah pihak, kerana dalam fail permohonan itu dengan jelas menyatakan ia adalah “software game komputer untuk digunakan dengan komputer dan game konsol.”

This will most likely be Spyteam or Giant Monster News. pic.twitter.com/BTODFrX94z— SKULLZI 💀🎮 (@SkullziTV) November 14, 2020

Apakah sebenarnya game ‘SpyTeam’ ini? Kita tidak mempunyai sebarang info lanjut mengenainya. Sama-samalah kita nantikan sebarang pengumuman daripada Bethesda.


Tidak Seperti PS4, Tiada Web Browser Dalam Sistem PS5

Menjelang pelancaran kelompok pertama PS5 pada Khamis ini, Sony telah mengeluarkan senarai soalan lazim (FAQ) yang sangat banyak di PlayStation Blog.
Kebanyakan soalan-jawapan yang disediakan adalah butiran yang kebanyakan daripada kita sudah tahu. Namun, ada beberapa jawapan lain yang baru sahaja didedahkan, seperti kehadiran web browser.
Sony telah mengesahkan bahawa aplikasi web browser tidak akan ditampilkan dalam sistem PS5. Berbeza dengan konsol dua generasi mereka sebelum ini, iaitu PS3 dan PS4 yang mempunyai web browser.
Ini mungkin sesuatu yang relevan pada masakini, memandangkan mereka yang memiliki PS5, sudah tentunya memiliki telefon pintar yang sentiasa berada di sisi, dan boleh mengakses web browser di mana sahaja pada bila-bila masa. Berbeza ketika era PS3 dan PS4 dilancarkan dahulu di mana penggunaan telefon pintar tidaklah seluas pada hari ini.
Lebih-lebih lagi apabila dalam sistem PS5 itu sendiri menampilkan Game Help — iaitu tips atau pertolongan yang disediakan oleh pembangun game yang dimainkan itu sendiri bagi membantu pemain sekiranya pemain tersekat untuk menyelesaikan sesuatu masalah yang timbul dalam game.
Walau bagaimanapun, menurut Push Square yang kini sudah menerima PS5 dari Sony untuk melakukan review, terdapat ‘Web Browser’ dalam Settings sistem di PS5. Sama ada pada asalnya Sony ingin menampilkan web browser, kemudian memutuskan untuk membuangnya; atau mereka merancang untuk menambahnya di masa akan datang — itu tidak dapat dipastikan lagi.

PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


Malaysia Tumpaskan Singapura 2-1 Dalam Perlawanan Pertama e-GL Regional Championship

E-Games Leagues adalah sebuah organisasi yang mengajurkan pelbagai pertandingan online kompetitif, khusus untuk platform PlayStation 4.

Antara pertandingan menarik yang sedang mereka anjurkan kini adalah e-GL Regional Championship, sebuah pertandingan online FIFA 17 yang menemukan negara-negara seperti Malaysia, Singapura, Vietnam, Indonesia, Thailand, Brunei, Filipina dan Taiwan.
Pada perlawanan pertama e-GL Regional Championship ini, Malaysia telah berjaya menumpaskan Singapura dengan keputusan 2-1:

Pusingan 1
Game 1: aramis (1) vs (0) Maxsober
Game 2: aramis (0) vs (1) Maxsober
Sepakan Penalti: Pemenang – Singapura
Pusingan 2
Game 1: afizazri (3) vs (2) loverboi
Game 2: afizazri (1) vs (1) loverboi
Pemenang – Malaysia
Pusingan 3
Game 1: nuzul_fikrie (0) vs (1) extr3me_NKSG
Game 2: nuzul_fikrie (2) vs (0) extr3me_NKSG
Pemenang – Malaysia

Pemain-pemain dari Malaysia ini dijadualkan akan bertemu dengan para pemain dari Vietnam pula pada bulan hadapan.
Bagaimana untuk memasuki e-GL Regional Championship ini? Terdapat liga domestik, iaitu Pro League yang juga dianjurkan oleh E-Games Leagues bagi memilih pemain terbaik untuk berentap dengan pasukan dari negara lain.
Untuk mengetahui lebih lanjut mengenai Pro League dan e-GL Regional Championship, anda boleh ke laman web rasmi E-Games Leagues, atau menghubungi Ricco Putra di Facebook.


Bukan Sahaja Game Di Steam, Valve Akan Membenarkan Epic Games Store Dalam Steam Deck

Ramai mungkin akan merasakan Steam Deck yang baru sahaja diumumkan Valve sebagai satu sistem yang eksklusif kepada game-game di Steam sahaja, dan kehadirannya adalah untuk mengetepikan pesaing-pesaingnya.
Korang tersilap kerana secara umumnya Steam Deck adalah sebuah PC, yang dikecilkan kepada bentuk sebuah sistem gaming bimbit. Disebabkan Steam Deck menggunakan PC berasaskan Linux, maka para pemain boleh lakukan macam-macam terhadap sistem ini, tanpa sebarang halangan daripada Valve.
Hal ini telah dijawab wakil Valve, Greg Coomer dalam satu temu bual bersama IGN. Ketika ditanya, “Bolehkah saya log masuk ke dalam akaun Epic Games Store?”, ini jawab beliau:
“Sekali lagi, kamu sebenarnya boleh lakukan apa sahaja yang kamu boleh jangkakan sebuah PC [berasaskan Linux] mampu lakukan. Jadi jawapan kepada semua itu adalah ya.”
Steam Deck akan menggunakan sebuah sistem operasi yang digelar SteamOS, sebuah platform berasaskan Linux. Di laman soalan lazim (FAQ) Steam Deck, Valve ada menyatakan:
“Pengalaman asal Steam Deck memerlukan satu akaun Steam (ianya percuma!). Game-game boleh dibeli dan dimuat-turun menggunakan Steam Store. Walaupun begitu, Steam Deck adalah sebuah PC jadi kamu boleh install software dan sistem operasi pihak ketiga.
Seperti video yang dikongsikan IGN ketika mencuba prototaip Steam Deck, kita dapat saksikan bagaimana sistem ini sememangnya sebuah PC — boleh cucuk mouse/keyboard, antaramuka yang persis Windows, boleh buka browser dan banyak lagi.

Dalam kata lain, tidak seperti Nintendo Switch atau PlayStation Vita yang hanya menggunakan sistem operasi masing-masing, pemain tidak perlu jailbreak Steam Deck untuk melakukan macam-macam perkara kerana Valve tidak menghalang sebarang aktiviti sedemikian.
Namun, ini bukanlah bermakna game-game dari Epic Games Store akan berjalan dengan baik dalam Steam Deck. Dari segi teorinya, ia boleh dilakukan, namun ia perlu dilancarkan terlebih dulu untuk sebahagian pemain mencubanya dulu.


Assassin’s Creed The Ezio Collection Tiba November Ini!

Selami semula pengalaman dan cabaran kehidupan Ezio di PlayStation 4 dan Xbox One.

Akhirnya Ubisoft telah mengumumkan Assassin’s Creed The Ezio Collection, seperti yang dilaporkan oleh JomGaming sebelum ini. Koleksi kisah hidup Ezio ini bakal kembali menjumpai peminat pada 15 November nanti.
Menurut Ubisoft, Ezio collention akan menampilkan Assassin’s Creed 2, Assassin’s Creed Brotherhood, dan Assassin’s Creed Revelations dengan grafik untuk konsol masakini.
Di samping itu, koleksi ini akan mengandungi Assassin’s Creed: Lineage, sebuah filem pendek sepanjang 36-minit yang berfungsi sebagai prekuel untuk Assassin’s Creed 2 dan juga Assassin’s Creed: Embers, sebuah epilog animasi bagi Revelations.


Invisible Inc.: Jadi Agen Macam Cerita Mission Impossible!

Teringin menjadi agen seperti Tom Cruise di dalam cerita Mission Impossible? Menyelinap masuk seperti ninja ke dalam kubu musuh?

Jom kita usha Invisible Inc. game dari developer Klei Entertainment ini akan berada di pasaran pada 19 April 2016.
Game bergenrekan turn-based tactics/stealth ini hanya boleh dimainkan sebagai single player mode sahaja pada konsol PlayStation 4 dan juga PC.

Game dari developer Canada dan juga diinspirasikan dari game X-COM ini memerlukan korang mengawal bukan satu tetapi dua agen di dalam satu masa. Korang perlu menyelinap masuk ke dalam ibu pejabat musuh, elakkan diri korang dari dikesan oleh musuh, dan gunakan segala strategi untuk menumpaskan musuh tanpa dikesan.

Setiap agen juga diberikan skill yang boleh diunlock, dan skill-skill ini amat diperlukan kerana setiap kali korang melangkah ke level seterusnya, kawalan musuh dan alarm yang semakin sukar dan ketat. Korang boleh hack CCTV, bukak peti keselamatan dan juga membuka pintu yang terkunci hanya menggunakan skill dan juga gadget korang.
Jom kita layan trailer Invisible Inc ni :

Fuh game turn-based tactics ni betul-betul menarik, mungkin penulis akan beli! Korang pula macam mana? Berminat? So korang tau apa nak buat, 19 April dan dekat je ni.
ADIOS!!


Rainbow Six Siege: Dua Gadis Operator Baru Dah Jeling Dekat Kita!

Seperti yang diketahui, DLC terbaru Rainbow Six: Siege, Operation Black Ice akan dikeluarkan pada 2 Februari nanti. Tapi, gambar Operator terbaru dah didedahkan?!
Setakat ini, pihak Ubisoft masih lagi belum memberikan apa-apa maklumat rasmi mengenai 2 Operator dalam DLC terbaru tersebut. Namun, sebuah post di subreddit telah mendedahkan dua gambar bahagian kepala dua gadis Operator baru itu.

Mereka juga percaya bahawa gajet unik Operator Defendar Kanada adalah perangkap beruang (bear trap), selepas berjaya melihat ikon Operator tersebut.

Jadi, amacam? Korang teruja tak dengan jelingan maut dua gadis ini? Kami memang dah tak sabar nak mainkan DLC Operation Black Ice ini!
JomBaca: Rainbow Six: Siege Adalah Game Yang Lebih Baik, Tapi Mengapa Ia Tidak Sepopular Star Wars Battlefront?


Sesi Open Beta Battlefield V Akan Diadakan Pada Awal September Ini

Dah bersedia untuk kembali ke era Perang Dunia Kedua?

EA telah mengesahkan yang sesi open beta untuk Battlefield V akan diadakan pada bulan September ini nanti. Tarikh tepat bilakah ia akan berlangsung masih lagi tidak didedahkan, tetapi mereka menyatakan yang ia akan diadakan pada awal September.
Perkara ini disahkan oleh mereka dalam satu post tentang apa yang mereka belajar daripada closed alpha yang diadakan baru-baru ini.
Antara poin yang mereka akan ambil perhatian bagi memperbaiki Battlefield V adalah isu matchmaking, sistem revive, inventori peluru untuk sesetengah senjata, Time To Kill (TTK) dan banyak lagi. Korang boleh baca post penuh EA di sini.

Battlefield V akan dilancarkan sepenuhnya di PC, PS4 dan Xbox One pada 11 Oktober 2018.
JomBaca: “Kalau Tak Suka Wanita Dalam Battlefield V, Tak Payah Beli” – Tegas CEO EA


Refund Cyberpunk 2077 PS4: CDPR Kata Tunggu Dulu, Tak Perlu Hubungi Sony

Komunikasi teruk antara CD Projekt Red dengan Sony tentang polisi pemulangan semula wang (refund) Cyberpunk 2077 nampaknya semakin mengeruh.
Menurut Kotaku, pemain yang menghantar emel ke CD Projekt Red ([email protected]) untuk memohon refund Cyberpunk 2077 sudah mula menerima emel balas dari pembangun itu.
Dalam emel balas automatik itu, CDPR mengingatkan sekali bahawa sekiranya pemain ingin refund versi digital Xbox One, boleh terus hubungi pihak Xbox. Manakala, untuk refund versi digital PS4, CDPR meminta para pemain “sila tunggu untuk kami layan semula kamu”.
Kenyataan ini sekaligus mengesahkan yang CDPR menyuruh pemain PS4 yang ingin refund untuk tunggu terlebih dulu dan tidak perlu menghubungi pihak Sony.

Langkah CDPR ini hadir selepas ramai pemain PS4 melaporkan mereka tidak berjaya untuk refund kerana polisi PlayStation Store yang tidak membenarkan pemain untuk memohon refund sekiranya game tersebut telahpun dimuat-turun ke dalam konsol.
CDPR sebelum ini telahpun mengakui bahawa mereka tidak meluangkan banyak masa untuk pembangunan Cyberpunk 2077 di PS4 dan Xbox One sehingga menyebabkan prestasi di kedua-dua konsol asal itu sangat teruk.


Need For Speed Yang Seterusnya Di Las Vegas Atau Seattle? Pandai EA Mengusik Peminat!

Nampaknya peminat-peminat siri Need for Speed akan berpeluang melihat pengumuman keluaran yang terbaru tidak lama lagi!

EA nampaknya sudah mula memberikan hint kepada peminat-peminat siri Need for Speed dengan mengeluarkan satu imej yang agak samar-samar. Namun begitu, jika ditukar nilai kontras bagi imej ini, kita dapat melihat bayang-bayang sebuah bandar. Seperti pendapat yang telah dikongsi melalui Twitter, ada yang berpendapat ianya di Seattle dan ada juga yang berpendapat di Las Vegas.
Apa pun jua tekaan peminat-peminat, jawapan pasti akan muncul dalam 2 minggu lagi di E3 2017 nanti!

Let's get this party started shall we? pic.twitter.com/kehx2Sj7jf
— Need for Speed (@NeedforSpeed) May 30, 2017


Alasan main game bola sepak selepas dicekup di hotel

View this post on Instagram            A post shared by JomGaming (@jomgaming)


The Witcher Di Netflix Mula Ditayangkan 20 Disember, Saksikan Trailer Terbaru Penuh Aksi

Setelah sekian lama menanti, Netflix akhirnya telah mendedahkan tarikh pelancaran siri The Witcher yang bakal ditayangkan di platform penstriman itu.
The Witcher akan boleh mula distrim di Netflix pada 20 Disember ini. Bersama-sama dengan pendedahan tarikh pelancaran ini, sebuah trailer terbaru, iaitu trailer terakhir untuk musim pertama siri tv ini telah dikeluarkan.
Melalui trailer ini, kita diperlihatkan dengan pelbagai babak baru seperti menceritakan sedikit latar belakang seorang Witcher, pertarungan pedang oleh Geralt yang cukup kemas, keupayaan Aard, dan semestinya babak ikonik dari adaptasi video game yang dibangunkan CD Projekt Red — babak tab mandi Geralt.
Jom layan:

Selain trailer, Netflix juga berkongsikan beberapa gambar terbaru yang tidak terlihat dalam trailer. Antaranya gambar pertama Renfri yang dihalang oleh Geralt untuk cubaan membunuh diri, Ciri di dalam sebuah istana, Yennefer sedang melindungi satu keluarga serta gambar di belakang tabir.

Netflix turut mengumumkan, seperti kebanyakan siri yang ada dalam platform itu, bahawa The Witcher akan mengeluarkan kesemua episod musim pertama secara serentak sekaligus. Musim pertama akan membawakan lapan episod.
Sebelum ini, penerbit siri tv ini menegaskan bahawa mereka tidak akan mengadaptasi jalan cerita daripada video game, sebaliknya menadaptasinya terus dari novel tulisan Andrzej Sapkowski.


The Witcher 3 Untuk PS5, Xbox Series Mungkin Akan Gunakan Mod Yang Dicipta Peminat

Bulan lalu, CD Projekt Red telah mengumumkan bahawa versi konsol generasi terkini, iaitu PS5 dan Xbox Series, untuk The Witcher 3: Wild Hunt akan dilancarkan pada tahun ini.
Apabila versi tersebut hadir kelak, ia kemungkinan akan memasukkan mod yang dicipta oleh peminat dari komuniti PC.
Pencipta mod ‘The Witcher 3 HD Reworked Project‘, Halk Hogan telah mendedahkan bahawa beliau telah dihubungi oleh CDPR untuk menjalinkan satu kerjasama, lapor Kotaku. Walaupun tidak dapat dipastikan, Hogan menyatakan bahawa mod yang diciptanya mungkin akan digunakan untuk kemaskini rasmi versi konsol generasi terkini game tersebut.
Projek mod beliau itu telah menukar banyak tekstur dalam game asal dengan butiran yang lebih cantik, sesuatu yang mungkin amat sesuai untuk dimasukkan ke dalam kemaskini rasmi itu kelak.
Kotaku turut telah menghubungi CDPR, dan studio berpangkalan di Poland itu sendiri telah mengesahkan yang mereka telah menghubungi beberapa pencipta mod sebagai penambahan kepada usaha-usaha pembangunan sedia ada mereka untuk versi konsol generasi terkini The Witcher 3 akan datang.
CDPR menegaskan bahawa tiada sebarang perjanjian telah ditandatangani dengan pihak ketiga buat masa sekarang.
Menarik untuk kita saksikan sebenarnya apabila pembangun sendiri berminat untuk menggunakan hasil kerja mod ciptaan komuniti pemain dalam kemaskini rasmi game mereka.


Battlefield 1: Saksikan Video Teaser Terbaru DLC They Shall Not Pass

Saksikan berkibarnya bendera Perancis di tengah-tengah api peperangan yang menyala.

DICE telah mengeluarkan video teaser terbaru, memberikan sedikit gambaran tentang DLC yang bakal tiba di Battlefield 1 pada bulan 3 nanti. Anda boleh saksikannya di bawah:

Be ready. First details coming next week. pic.twitter.com/AOi2mYKlD4
— Battlefield (@Battlefield) January 20, 2017
Dalam tweet tersebut, mereka turut menjanjikan bahawa maklumat lanjut mengenai “They Shall Not Pass” ini akan didedahkan pada minggu hadapan.
DLC ini merupakan sebahagian daripada beberapa DLC yang akan ditampilkan dalam Premium Pass. Ia akan diberikan akses 2 minggu lebih awal kepada pemilik Premium Pass, manakala para pemain lain boleh membelinya secara berasingan kemudian.
Sebelum ini, DICE telah berkongsi beberapa concept art untuk “They Shall Not Pass”, dan anda boleh lihatnya di sini.


Perlukan PC Lebih Berkuasa Di Rumah? Sewa Dari Orange Esports Cafe Bermula RM200

Sempena Perintah Kawalan Pergerakan (PKP), pelbagai pihak telah tampil membantu bagi meringankan kesulitan yang dialami masyarakat.
Terkini, kedai kafe siber terkemuka, Orange Esports Cafe turut tampil dengan inisiatif mereka tersendiri untuk turut membantu. Orange Esports Cafe mengumumkan perkhidmatan tawaran menyewa PC untuk kegunaan mereka yang memerlukannya di rumah ketika PKP — dikenali sebagai ‘[email protected] Rental Initiative’.
Terdapat 2 jenis spesifikasi PC yang disediakan untuk disewa, iaitu Premium dan Ultimate, serta 2 tempoh waktu yang ditawarkan, iaitu selama 2 minggu atau sebulan. Di bawah ialah butiran lanjut:

Premium — i5 6th, 16GB RAM, kad grafik GTX 1050TI, monitor gaming BenQ 24-inci 144Hz (RM200/2 minggu atau RM350/bulan)
Ultimate — i5 9th, 16GB RAM, kad grafik GTX 1070TI, monitor gaming BenQ 24-inci 144Hz (RM300/2 minggu) atau RM500/bulan)

Lima game turut di-install siap iaitu Dota 2, Counter-Strike: Global Offensive, Fortnite, Apex Legends dan PUBG.
Pada ketika ini, perkhidmatan ini hanya ditawarkan di sekitar Lembah Klang sahaja.
Untuk info lanjut, korang boleh terus hubungi Orange Esports Cafe melalui laman Facebook mereka.


Konami Mengumumkan Remake Untuk Metal Gear Solid 3!

Tapi untuk mesin pachinko. Siap ada trailer pengumuman!
Apa yang lebih menyedihkan, babak ikonik dari Snake Eater telah dibina semula menggunakan FOX Engine terbaru. Game engine yang sama digunakan untuk membangunkan Metal Gear Solid 5 di pelantar PC, PlayStation 4 dan Xbox One.

Melihatkan sikap Konami yang menjadikan francais game mereka sebagai mesin pachinko, memang tidak mengejutkan Hideo Kojima mengambil keputusan untuk meninggalkan Konami dan membuka studio yang baru hasil kerjasama dengan Sony.
Buat masa ini, Konami menyatakan bahawa masih tiada pelan untuk mengeluarkan siri MGS yang baru.


Tugas Mengarah Filem Uncharted Kini Ditugaskan Kepada Pengarah 10 Cloverfield Lane

Kisah yang tiada kesudahan.

Setelah bertahun-tahun tergendala, filem rasmi adaptasi dari video game Uncharted kini telah menerima pengarah baru. Kali ini, tugas yang cukup berat itu telah diserahkan kepada pengarah 10 Cloverfield Lane, iaitu Dan Trachtenberg.
Pengambilan Trachtenberg ini, seperti yang dilaporkan Variety, hadir sebulan selepas tampuk pengarah itu ditinggalkan oleh Shawn Levy — pengarah Night At The Museum dan Stranger Things.
Peninggalan Levy sebagai pengarah boleh dikatakan agak mengejutkan kerana pada Ogos lalu, beliau mengatakan yang filem tersebut “semakin hampir untuk dimulakan“.
Menurut Variety lagi, walaupun Trachtenberg sudah diambil sebagai pengarah, tetap tiada kata putus bilakah produksi ini akan dimulakan. Ia dikatakan bergantung kepada waktu yang sesuai untuk Tom Holland, bakal memegang watak Nathan Drake pada usia muda, yang kini sedang sibuk dengan watak Spider-Man.

Apa-apa pun, kalau korang nak tengok satu filem pendek Uncharted ciptaan peminat yang berkualiti, bolehlah saksikan filem yang dibintangi Nathan Fillion ini — yang menggunakan latar belakang harta rampasan Portugis di Kota Melaka pada tahun 1511.


Jom Layan Gameplay Di NES Classic Edition!

Pasni menarik untuk mereka yang ingin mendapatkan NES Classic Edition nanti.

Melalui video Nintendo Minute diatas, kita dapat melihat dengan lebih dekat dalam penggunaan NES Classic Edition. Hos rancangan, Kit dan Krysta telah berpeluang mencuba beberapa game yang disertakan dalam konsol ini.
NES Classic Edition bakal diberada dipasaran mulai 11 November ini pada harga USD59.99 (~RM300).


Hideo Kojima Dedahkan 2 Game Baharu Kini Dalam Pembangunan

Hideo Kojima telah mendedahkan yang studio beliau kini sedang membangunkan dua buah game baharu, dan telah mengacah sedikit butiran mengenainya.
Ketika bercakap kepada Famitsu, lapor Siliconera, Kojima menggambarkan satu game yang beliau sedang bangunkan sebagai sesuatu yang “besar”, manakala satu lagi game sebagai sesuatu yang “baharu dan mencabar”.
Tentunya, tidak banyak yang boleh diekstrak daripada butiran kecil ini, namun sekiranya kita ingin berspekulasi, game yang “besar” itu mungkin adalah game sedia ada, kemungkinan dalam universe Death Stranding. Manakala untuk game yang “baharu dan mencabar” itu, kemungkinan adalah sebuah harta intelek (IP) serba baharu.
Selain itu, dalam temu bual sama dengan Famitsu, Kojima turut menyatakan harapannya untuk melangkah ke dalam industri hiburan pada tahun 2022. Beliau menegaskan yang streaming akan terus memberikan impak besar kepada bagaimana pelbagai pihak akan menjalankan bisnes dan mencipta seni pada tahun 2022.
Semestinya ini ada kaitan dengan penubuhan divisyen baharu dalam Kojima Productions, iaitu divisyen yang memfokuskan kepada filem, televisyen dan muzik.
Apakah lagi idea-idea luar biasa yang akan disajikan oleh ikon industri gaming itu pada tahun 2022? Sama-samalah kita nantikan.


PS5: Sony Malaysia Buka Pra-Tempah Kelompok Ketiga Tengah Malam Ini

Pra-tempah PlayStation 5 akan dibuka sekali lagi oleh Sony Malaysia selepas kali terakhir melakukannya pada awal Januari lalu.
Sony Malaysia telah mengumumkan yang kelompok ketiga pra-tempah PS5 akan dibuka bermula jam 12 tengah malam ini, 19 Februari 2021.
Berbeza dengan proses pra-tempah sebelum ini yang cacamarba, kali ini Sony Malaysia membuka pra-tempah hanya secara online. Pemain boleh membuat pra-tempah di laman rasmi Lazada Sony Malaysia.
Selain itu, pra-tempah kali ini juga akan dibuka di kedai-kedai game tempatan yang disahkan oleh Sony Malaysia.


Mad Max: Jom Cari Telur Easter!!

Hola!! Gamers, sebut saja easter egg pasti ramai peminat-peminat game berkonsepkan Role-Playing Game tau apa yang penulis sebutkan.

So mencari easter egg di dalam sesuatu game bukannya mudah, kerana developer sengaja meletakkan easter egg itu pada tempat yang agak tersorok dan korang konfem tak perasan punya sebab sibuk layan game.
Jom kita usha apa dan di mana easter egg disorokkan di dalam Mad Max:

Pokok Krismas.

Yeah memang tak masuk akal macam mana pokok krismas boleh ada di tengah-tengah padang pasir. Tapi korang boleh jumpa pokok krismas ni di bahagian utara sempadan The Dukes.

2. Peta Australia.
Korang boleh jumpa peta Australia ini di dalam tempat persembunyian Chumbucket. Korang boleh nampak peta tersebut pada dinding di belakang sebuah kereta dan hanya kelihatan bila terdapat cahaya panahan petir.

3. Lost Tribe / Plane.

Lost tribe dan juga kapal terbang ini adalah sedutan dari salah satu babak filem Mad Max: Beyond Thunderdome. Korang boleh jumpe lost tribe ini bersama dengan kapal terbang di kawasan The Dukes.

4. War Rig Fury Road.

Korang ingatkan War Rig dalam filem Mad Max Fury Road?? Korang boleh jumpa lori tangki tersebut dalam game ni di kawasan Rot N Rusties, cume korang hanya akan jumpa bangkai je la.

5. Rico Rodriguez Dalam Game Just Cause.

Kalau korang pernah main game Just Cause Series, akan ada satu babak di mana di tunjukkan watak utamanya iaitu Rico Rodriguez mati tergantung di tiang dengan payung terjun tersangkut dan grappling hook sangkut di kereta. Korang boleh jumpa di kawasan The Big Nothing.

So guys, setakat ni baru 5 la yang penulis jumpe. Kalau korang ade jugak terjumpa easter egg ni jangan la segan-segan kongsikan dengan kami di JomGaming.
ADIOS!!


Lagi Petunjuk Karakter Doomfist Dalam Overwatch! Blizzard Main Acah-Acah Di Twitter Pula!

Oh Blizzard, jangan mainkan perasaan kami sebegini.

Blizzard sekali lagi telah mengusik para peminat Overwatch dengan kemungkinan penampilan Doomfist dalam game ini. Kali ini, mereka main acah-acah di Twitter pula.
Dalam tweet tersebut, Blizzard telah menyatakan, “unit pertahanan OR15 telah dimusnahkan dengan pertempuran dengan penyerang yang tidak dapat dikenal pasti di lapangan terbang Numbani. Tiada sebarang kemalangan jiwa dilaporkan.”
Satu gambar turut dimuatnaik dengan kelihatan salah satu OR15 telah ketewasan seperti ditumbuk dan terhentak di dinding. Dan semestinya, para peminat berspekulasi bahawa ia ditumbuk oleh Doomfist.
https://twitter.com/PlayOverwatch/status/835157371106156544
Spekulasi ditumbuk oleh Doomfist ini pastinya timbul disebabkan sarung tanga Doomfist yang pernah ditunjuk oleh Blizzard dalam cinematic trailer sebelum ini:

Beberapa hari lalu, Blizzard telah memperkenalkan sebuah karakter baru, dan ianya bukan Doomfist. Efi Oladele, seorang saintis berumur 11 tahun daripada Numbani telah diperkenalkan.
Antara teori yang menarik adalah teori Doomfist yang kononnya mengaitkan Efi. Teori ini dikukuhkan lagi dengan melihat video origin story Sombra.

Melalui kemunculan teori ini, nampaknya harapan kita untuk melihat Terry Crews dalam Overwatch sebagai pelakon suara Doomfist masih lagi ada. Sama-samalah kita berharap.


Trailer Like a Dragon: Infinite Wealth – Game Yakuza Seterusnya, Akan Tiba 2024


Harga Grafik Kad Nvidia Dilaporkan Akan Terus Meningkat Sehingga Hujung Tahun Ini

Peningkatan ini dipengaruhi oleh beberapa faktor.

Menurut laporan dari Barron’s, Vijay Rakesh selaku penganalisis teknologi telah menyatakan bahawa arah aliran bagi harga GPU akan terus meningkat sehingga bulan Disember nanti.
Inflasi pada harga ini jelas dipengaruhi oleh pelombong-pelombong cryptocurrency yang semakin mendapat perhatian dan penglibatan sejak awal tahun ini. Disamping itu, ia juga dipengaruhi dengan bilangan DRAM yang semakin berkurangan baru-baru ini.
Peningkatan harga kepada GPU jelas akan mempengaruhi kita yang mempunyai hobi dalam dunia gaming terutamanya yang menggunakan platform PC. Apakah rancangan korang tahun ini? Ada pelan untuk menaik-taraf GPU atau tunggu bila harga semakin reda? Kongsikan pendapat.
Sumber: Barrons.


Naughty Dog Terbuka Untuk Bangunkan Game Bukan Third-Person Pada Masa Akan Datang

Bukan third-person?

Semasa menjadi panel di D.I.C.E. Summit di Las Vegas, pengarah kreatif The Last of Us Part II, Neil Druckmann telah berkongsi serba sedikit tentang studio Naughty Dog yang sentiasa terbuka terhadap sebarang kemungkinan untuk game mereka seterusnya.
Druckmann menyatakan yang genre kegemarannya adalah third-person memandangkan pemain boleh nampak karakter tersebut dengan lebih jelas, namun beliau turut merasakan yang naratif sesebuah cerita dapat disampaikan dengan lebih baik sekiranya berada dalam pandangan first-person.
Apabila memulakan kerja-kerja untuk membangunkan The Last of Us, Druckmann mendedahkan yang pasukan mereka pernah berfikir-fikir sama ada ingin membawakan pandangan first-person atau third-person. Mereka turut berdebat sama ada untuk mencipta game multiplayer atau single-player.
Apabila semuanya dicantumkan, mereka memutuskan untuk mencipta sebuah game third-person, tapi dengan pandangan kamera yang lebih dekat bagi memberikan pengalaman yang lebih intim. Ini membawakan lebih feel seperti first-person, namun masih membenarkan pemain untuk melihat karakter itu di skrin.
Kemudian, Druckmann mengatakan lagi yang Naughty Dog sentiasa terbuka untuk game mereka akan datang, dan ia tidak semestinya game yang mempunyai pandangan third-person.

Game akan datang yang sangat dinanti-nantikan para peminat sekarang pastinya adalah The Last of Us Part II. Ia akan dilancarkan di PS4 secara eksklusif, tapi tarikh keluarannya masih belum didedahkan.
Sumber: DualShockers


CEO Take-Two Puji FIFA, Tapi Tak Mahu Bincang Tentang Lesen Itu Selepas Berpisah Dengan EA

Peminat game bola sepak tentunya sudah mengetahui bahawa tahun ini merupakan tahun terakhir Persekutuan Persatuan Bola Sepak Antarabangsa (FIFA) bekerjasama dengan EA untuk membangunkan francais game bola sepak FIFA.
Bermula tahun hadapan, EA dan FIFA akan membawa haluan masing-masing, di mana kedua-duanya akan terus membangunkan game bola sepak sendiri.
EA tentunya tidak mempunyai banyak masalah dalam hal ini kerana melalui pertukaran nama game bola sepak mereka kepada EA Sports FC, ia seolah-olah hanya pertukaran nama sahaja, manakala banyak lagi lesen lain yang akan membuatkan para pemain terus setia dengan game mereka.
Yang menjadi tanda tanya besar pada ketika ini adalah syarikat dan studio manakah yang FIFA akan tugaskan untuk membangunkan game bola sepak baharu dengan lesen FIFA itu.
Antara syarikat yang kuat disebut-sebut adalah Take-Two Interactive, yang merupakan syarikat induk kepada 2K Games. 2K Games merupakan antara ‘kuasa besar’ dalam dunia game sukan, aktif membangunkan francais sukan seperti NBA 2K, WWE 2K, dan NFL.
Ketika pembentangan laporan kewangan terbaharu syarikat Take-Two, CEO-nya, Strauss Zelnick diajukan soalan oleh IGN mengenai adakah mereka berminat untuk mendapatkan lesen FIFA, ini jawab beliau:
“Kami tentunya berminat dalam mengembangkan peluang-peluang kami dalam sukan, dan FIFA memiliki jenama hebat dan pengaruh besar, tapi kami tiada sebarang perancangan untuk membincangkannya.”
Banyak tafsiran yang boleh dibuat daripada kenyataan Zelnick ini. Jawapan ini tidak memberikan sebarang pernyataan muktamad — boleh jadi Take-Two sudahpun berhubung dengan FIFA di belakang tabit ataupun boleh jadi juga tiada sebarang pertemuan antara dua pihak itu.
Kalau bukan Take-Two dan 2K Games, studio mana pula yang sesuai untuk membangunkan game bola sepak utama untuk FIFA?


Aplikasi NPR One Kini Berada Di Xbox One – Dengarkan Radio Dan Podcast Dengan Mudah!

Xbox One kini membawakan korang cara baru untuk mendengar stesen radio, cerita dan podcast kegemaran korang.
Selepas mendapat aplikasi baru di rangkaian media sosial Cina ‘Weibo’, NPR One pula kini boleh didapati di Xbox Store setelah diterbitkan di Windows 10 pada awal tahun 2016. Aplikasi ini telah direka semula untuk konsol dengan pengoptimuman bagi paparan bersaiz televisyen.
NPR One ialah aplikasi audio yang menghubungkan korang kepada stream berita radio awam, cerita dan podcast.
“Alami cara baru untuk mendengar radio awam. Di rumah atau di mana sahaja. Dengan aplikasi yang dapat memberitahu anda dari masa ke masa. Mainkan seterusnya? Perkara itu yang anda tidak tahu yang anda suka.”
Ciri-ciri :

Personalized stream oleh NPR, berita stesen tempatan dan cerita
Skip, rewind, pause dan share
Carian rancangan, stesen dan podcast kegemaran anda
Kandungan antarabangsa, nasional, serantau dan tempatan
Antara muka yang mudah dan intuitif

Sumber : mspoweruser


Treyarch Jelaskan Mengapa Call of Duty: Black Ops 4 Tiada Single-Player Campaign

Kemarahan para peminat cuba ditenangkan.

Beberapa hari lepas, Activision dan Treyarch telah mengumumkan sesuatu yang sangat besar kepada para pemain. Buat pertama kalinya dalam sejarah siri Call of Duty, tiada single-player campaign akan dibawakan ke dalam Call of Duty: Black Ops 4.
Kebanyakan pemain menimbulkan rasa kecewa kerana mereka masih menganggap bahawa tarikan utama Call of Duty akan sentiasa terhadap story-nya.
Terbaru, bercakap kepada Eurogamer, ketua Treyarch, Dan Bunting menyatakan bahawa single-player campaign tradisi tidak pernah dirancang untuk Black Ops 4, yang mana mereka memutuskan untuk mencipta sebuah game berbeza diinspirasikan daripada bagaimana komuniti telah berinteraksi dengan Black Ops III. Lebih ramai pemain telah fokus kepada multiplayer dan mode Zombies, dan ini telah mempengaruhi Treyarch untuk “membangunkan stail game yang berlainan.”
Ditanyakan tentang reaksinya terhadap para pemain yang tidak mahu membeli Black Ops 4 kerana ketiadaan campaign, ini komen Bunting:
“Saya rasa perubahan sememangnya sukar untuk ramai. Saya ingin katakan kepada para peminat, Treyarch tidak pernah mengecewakan kamu sejak beberapa tahun lalu. Ini adalah studio yang kamu kenal yang akan sentiasa memberikan pengalaman terbaik yang kamu cintai, terutamanya kepada siri Black Ops.”
“Dari multiplayer, melalui apa yang telah kami capai, kami berikan cara bermain yang baru, jadi sesiapa sahaja boleh dapatkan game ini dan mainkannya serta rasakan keseronokan, kepada zombi dan memiliki penyampaian terbesar pada hari pelancaran yang pernah kami adakan, kepada mode Blackout terbaru, yang diinspirasikan daripada genre battle royale tetapi dibikin dengan cara kami yang unik.”

JomBaca: Trailer Call of Duty: Black Ops 4 Tampilkan Mode “Blackout” – Mode Battle Royale Ala Fortnite!
Black Ops 4 akan diterbitkan bagi platform PS4, Xbox One dan PC pada 12 Oktober nanti.


Beberapa Gambar Telah Mendedahkan “Xbox Watch”, Sebuah Jam Pintar Yang Telah Dibatalkan Oleh Microsoft

Beberapa keping gambar telah mendedahkan apa yang dikhabarkan sebagai produk jam pintar oleh Xbox.

Ianya memang sukar untuk percaya, tapi iOS dan Android sudah pun mendominasi pasaran telefon pintar untuk jangka masa yang singkat. Beberapa tahun yang lalu, ia seperti berlegar-legar di udara apabila syarikat-syarikat seperti Microsoft telah menghasilkan produk teknologi mereka sendiri untuk menyelinap masuk ke dalam pasaran baru ini.
Selepas syarikat Apple dan Google telah berdiri dengan jayanya, kelihatan projek itu telah diketepikan untuk perkara lain. Ditinggalkan mungkin, tapi tidak dilupakan. Seperti yang dilihat dari gambar-gambar prototaip ini yang menjadi khabar angin yang mengatakan ini ialah produk dari Microsoft yang dipanggil sebagai “Xbox Watch”.
Walaupun prototaip ini nampak seperti sudah lama tertanam di bawah tanah dan mula digali keluar oleh pakar arkeologi, tapi penjenamaan Xbox ini nampak jelas, mencadangkan yang ia mungkin akan dijadikan sebagai peranti gaming.

Khabar angin mengatakan prototaip jam pintar ini telah dihasilkan pada tahun 2013. Peranti ini dikhabarkan mempunyai skrin sesentuh 1.5 inci, gelang tangan yang boleh diganti dan kebolehan untuk menghantar data dari tablet Microsoft Surface.
Mungkin Xbox Watch juga ditinggalkan seperti Kinect. Tapi ia agak mempersonakan untuk membayangkan apa yang dilihat adalah semuanya sama sahaja.
Sumber: VG247


Ghost Recon: Breakpoint Memerlukan Sambungan Internet Sepanjang Masa, Tiada Mode Offline

Ketika Ubisoft melancarkan Ghost Recon: Wildlands, ramai yang menarik nafas lega apabila game itu tidak lagi mengikut jejak langkah game-game Ubisoft sebelumnya yang memerlukan sambungan internet sepanjang masa bermain.

Walau bagaimanapun, sekuel kepada Wildlands, Ghost Recon: Breakpoint bakal kembali ke mimpi buruk yang lama. Ubisoft telah mendedahkan bahawa game terbaru akan datang mereka itu akan mengikut jejak langkah The Division dan Rainbow Six Siege, yang mana sentiasa memerlukan sambungan internet untuk bermain, dalam kata lain, tiada mode yang boleh dimainkan secara offline.

#Breakpoint will require an active internet connection like The Division and Rainbow Six Siege.
— Ghost Recon (@GhostRecon) May 10, 2019
Breakpoint menggunakan latar belakang lokasi rekaan yang bernama Auroa Islands. Pulau ini dimiliki oleh Jace Skell, CEO untuk syarikat Skell Technology, pakar dalam penciptaan autonomous drones dan artificial intelligence.
Seperti juga dalam Wildlands, korang akan bermain sebagai Nomad, yang menjalankan kerja-kerja di belakang pengetahuan musuh bagi menghapuskan dron-dron milik Skell. Korang boleh tonton trailernya di sini.

Ghost Recon: Breakpoint akan dilancarkan pada 4 Oktober 2019 untuk PC, PS4 dan Xbox One.


FIFA 21 Career Mode Membuktikan Dah Sampai Masa Football Manager Dilancarkan Ke Konsol

Dalam siri video promosi FIFA 21, EA Sports telah mengeluarkan trailer yang berkongsikan apakah ciri-ciri baharu yang akan ditambah ke dalam Career Mode.
Apa yang menarik ialah mode ini nanti dalam FIFA 21 akan menambah beberapa ciri yang boleh dikatakan sinonim dengan apa yang sudah ada sejak sekian lama dalam siri Football Manager.
Paling ketara ialah pengenalan Interactive Match Sim yang memaparkan gameplay sesebuah perlawanan di atas padang, tetapi hanya kelihatan para pemain yang berbentuk ikon bulat dan gameplay dimainkan dengan dua kali ganda lebih pantas.
Interactive Match Sim akan dipaparkan apabila kita memilih untuk menonton sahaja seperti seorang pengurus, walau bagaimanapun, kita boleh bila-bila masa sahaja bertukar kepada gameplay biasa FIFA untuk mengambil-alih. Misalnya, apabila mendapat sepakan penalti atau sepakan percuma, kita boleh mengambilnya sendiri tanpa hanya melihat sahaja pemain AI melakukannya.
Ketika bercakap kepada Eurogamer, pereka kanan game, Alex Constantinescu berkata:
“Bermain perlawanan dalam FIFA memerlukan masa yang banyak, dan lebih banyak lagi dalam Career Mode di mana kamu harus bermain untuk seluruh musim. Kami tahu pemain kita suka pilih dan padankan antara bermain game itu sendiri dan kemudian bermain secara simulasi. Tapi kami sentiasa rasakan yang ada sesuatu yang boleh kami lakukan antara kedua-dua itu, sesuatu yang memberikan pengguna lebih perantaraan terhadap keputusan perlawanan berbanding meletakkan segalanya di tangan AI dan mendapatkan keputusan segera.”
Selain itu, Career Mode dalam FIFA 21 kelak turut membawa beberapa penambahbaikan lain seperti perkembangan pemain, Active Training, cara mengendalikan perpindahan yang baharu serta AI pihak lawan yang ditambahbaik.
Semua ini boleh disaksikan dalam trailer di bawah:

Melihat kepada usaha EA Sports untuk lebih memperincikan simulasi pengurusan kelab bola sepak dalam siri FIFA, penulis merasakan sudah sampai masanya ‘mahaguru’ game simulasi pengurusan bola sepak, siri Football Manager, untuk turun ke gelanggang konsol.
Alasan seperti “Football Manager hanya sesuai dimainkan dengan mouse/keyboard” tidak lagi terpakai dalam situasi pembangunan game moden masakini kerana lihatlah bagaimana EA Sports lakukan terhadap Career Mode mereka. Ya, ia masih terlalu jauh jika hendak dibandingkan dengan perincian yang ada dalam Football Manager, namun dengan adanya sentuhan magis Sports Interactive, pastinya mereka mampu mengeluarkan sebuah versi konsol yang cukup menarik.
Saranan penulis untuk Football Manager dikeluarkan ke platform konsol sudah tentunya berasas kerana awal bulan ini, Sports Interactive ada mengacah yang Football Manager 2021 akan dilancarkan ke “lebih banyak platform dan store daripada apa yang pernah mereka lancarkan sebelum ini.”
Pada ketika ini, kita nantikan sajalah ke platform baharu manakah FM21 akan dikeluarkan. FM21 akan dilancarkan lewat tahun ini.
FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


Epic Games Jana RM5.9 Juta Melalui Fortnite Mobile Dalam Masa 72 Jam

Apa yang berlaku dalam Epic Games dalam masa 72 jam lepas?

Fortnite kini adalah game paling popular di dunia. Selepas mencipta fenomena menakjubkan di platform PC, PS4 dan Xbox One, game bergenre battle royale ini telahpun dilancarkan di platform mobile secara berperingkat.
Buat masa ini, ia baru sahaja dilancarkan di iOS, dan memerlukan kod jemputan yang diberikan oleh Epic Games melalui emel. Walaupun hanya membenarkan sebahagian pemain mencuba versi mobile ini, Epic nampaknya sudah menjana keuntungan yang lumayan.
Menurut laporan statistik yang dikeluarkan oleh Sensor Tower, Epic telah menjana keuntungan sebanyak USD1.5 juta (RM5.9 juta) dalam masa 72 jam pertama melalui platform mobile yang masih dalam sesi percubaan di iOS.
Keuntungan yang mereka peroleh ini adalah hasil daripada pembelian pemain terhadap barangan kosmetik yang ada dalam game seperti outfit, emote, glider dan pickaxe.

Sebagai perbandingan, dua game keluaran NetEase, iaitu Knives Out dan Rules of Survival masing-masing menjana sebanyak USD57 ribu (RM224 ribu) dan USD39 ribu (RM153 ribu) dalam tempoh yang sama, 72 jam pertama, selepas kedua-dua game itu meletakkan pembelian dalam game.

Korang boleh bayangkan berapakah keuntungan yang bakal Epic jana menerusi Fortnite Mobile ini apabila mereka melancarkan game ini sepenuhnya di kedua-dua iOS dan Android?


Mass Effect: Andromeda Tiada Di Gamescom 2016 – Tapi Mass Effect Remastered Mungkin Berlaku!

Berikutan kejayaan jualan edisi remaster bagi game-game seperti The Last of Us, Borderlands, Uncharted dan banyak lagi – EA mungkin keluarkan game edisi remastered!

Dalam satu temuramah bersama Game Informer pada E3 2015,  executive vice president EA Studios, Patrick Soderlund berkata syarikat tersebut “menumpukan perhatian dalam membangunkan game masa hadapan, dan bukannya mengharapkan game-game mereka yang lepas untuk di-remaster.”

Bagaimanapun, di Gamescom 2016, Soderlund seperti mengesahkan EA kini serius mempertimbangkan untuk menghasilkan edisi remaster bagi game mereka yang popular. Dan semestinya game yang sering menjadi permintaan ramai adalah Mass Effect!
“Apa yang pasti adalah ianya terbukti bahawa peminat mahukannya (game remaster). Kami sedang mengusahakannya,” kata Soderlund, “Kami harus berhati-hati dalam memilih jenama game atas sebab yang betul dan keluarkan ia pada masa yang tepat.”

Bercakap mengenai ketiadaan Mass Effect: Andromeda di Gamescom 2016, Soderlund berkata, versi current build game tersebut “sudah boleh dimainkan, tiada masalah,” dan beliau menambah, “Kami sedang fokus kepada 2 game kami bagi Oktober dan Disember (Titanfall 2 dan Battlefield 1), dan selepas itu, tumpuan akan kembali kepada Mass Effect.”
Dengan Mass Effect: Andromeda yang akan dilancarkan tahun hadapan, mungkin inilah masanya untuk kita kembali mengembara bersama Commander Shepard? Sama-sama kita nantikan berita selanjutnya daripada EA.


Doom: Tarikh Beta Tertutup Diumumkan! Trailer Multiplayer Masyuk!

Trailer multiplayer terbaru bagi Doom telah dikeluarkan dan ianya membakar semangat kipaslsusahlmati!

Beta tertutup ini bakal berlangsung bagi PC, PS4 dan juga Xbox One. Bagaimana untuk mendapatkan akses kepada beta ini? Caranya ialah dengan membuat pre-order bagi game Wolfenstein: The New Order.
Beta ini akan bermula serentak seluruh dunia bagi semua platform. Tarikh dan waktunya adalah:

Mula: 1hb April – 6.00 am MYT
Tamat: 4hb April – 8.00 am MYT

Multiplayer Doom kali ini adalah kerjasama antara id Software dan juga studio Certain Affinity. Mode yang sudah dijanjikan bakal menemui peminat adalah Domination, Deathmatch, Clan Arena dan juga Warpath.
Dapatkan maklumat lanjut mengenai beta ini di laman web rasmi Doom.
Doom bakal tiba dipasaran mulai 13hb May.


Ubisoft Montreal Terima Panggilan Ancaman Tebusan, Aadi Salman Selamat, Kerja Dari Rumah

Tengah malam tadi (waktu Malaysia), Montreal, Kanada telah dikejutkan dengan apa yang dilaporkan sebagai panggilan amaran situasi tebusan di pejabat Ubisoft Montreal.
Situasi yang berlaku kira-kira tengah hari waktu tempatan itu telah disahkan oleh akaun Twitter Police Montréal (@SPVM). Pihak berkuasa telah bergegas ke lokasi laporan, dan selepas kira-kira dua jam operasi pencarian dan siasatan dilakukan, pihak polis tempatan mengesahkan bahawa tiada sebarang ancaman sebenar dikesan, sekaligus yakin bahawa ia hanyalah panggilan palsu.

No threat has been identified for now. We are currently evacuating the building. #SPVM https://t.co/7g7eHU2B1T— Police Montréal (@SPVM) November 13, 2020

Ketika operasi masih berjalan, ia telah menimbulkan suasana yang agak panik di kawasan berdekat serta menjadi bualan hangat di media sosial — dan tentunya orang ramai, terutamanya peminat game-game keluaran Ubisoft, mendoakan agar perkara tidak baik dapat dielakkan.

Ambulances head towards Ubisoft building in Montreal’s Mile End. https://t.co/3zrn2gl8Gv pic.twitter.com/JOByp14S7r— The Post Millennial (@TPostMillennial) November 13, 2020

Breaking: A police operation is underway in Montreal, Canada. Journal de Montreal is reporting that a possible hostage situation involving dozens of people is ongoing in the Ubisoft building. pic.twitter.com/qdxNRoTP3C— PM Breaking News (@PMBreakingNews) November 13, 2020

BREAKING: Alleged hostages exited the building.Sources from inside the building allege this apparent hostage situation was a false alert. On the ground for @WestphalianNews #ubisoft #Montreal pic.twitter.com/RKWqBPMwvU— Marie O (@TheMarieOakes) November 13, 2020

This is happening right now near @UbisoftMTL – @CBCMontreal @CBCTheNational @CTVMontreal @CTVNews @Global_Montreal @LP_LaPresse @LeDevoir pic.twitter.com/ZxiJrAkkbm— Paul Desbaillets (@pauldesbaillets) November 13, 2020

Being told there's a hostage situation (?) somewhere on Saint-Laurent between Maguire and Saint-Viateur.Saw cops with guns drawn as people came out of a Ubisoft building with their hands up… pic.twitter.com/dtSnNtaKvV— jesse dube-smith (@jesseds) November 13, 2020

Ubisoft Montreal telah mengeluarkan kenyataan, menzahirkan penghargaan kepada staf yang berani ketika berada di lokasi kejadian, mengucapkan terima kasih kepada pihak berkuasa yang bertindak pantas dan profesional. Mereka meluahkan rasa lega apabila kejadian diakhiri tanpa sebarang insiden yang tidak diingini, turut mengucapkan terima kasih kepada semua pihak yang mendoakan.

Sekiranya korang tidak tahu, salah seorang pembangun yang bekerja di Ubisoft Montreal ialah Aadi Salman, seorang artis konsep berasal dari Malaysia. Dalam post yang dikeluarkan di Facebook, Aadi mengesahkan yang beliau berada dalam keadaan selamat, tidak berada di pejabat semasa situasi tegang itu terjadi kerana beliau bekerja dari rumah.

Alkisah Aadi Salman – Concept Artist Far Cry 4 & Watch Dogs 2 Di Ubisoft Montreal


Steam Machine: Layak Ke Jadi Pencabar Playstation dan Xbox?

Akhirnya, Valve, syarikat yang mengusahakan Steam (jika iTunes adalah platform jualan lagu, Steam adalah platform jualan game), akan melancarkan pencabar kepada Playstation dan Xbox pada 10 November ini – dan ianya dinamakan Steam Machine! Tapi, apakah bendanya Steam Machine ini?

OK, senang cerita, Steam Machine adalah komputer bersaiz console yang menggunakan komponen dan hardware PC yang akan dihubungkan kepada library games di Steam, menggunakan sistem pengendalian SteamOS dan dikawal menggunakan Steam Controller wayarles. Itu explanation mudahnya, tapi Steam Machine tidak semudah itu!
STEAM MACHINE – YANG MANA SATU IDAMAN HATI?
Dibina bagi gamers yang inginkan keselesaan console gaming dan flexibility komponen PC gaming – Valve telah bekerjasama dengan beberapa syarikat seperti Syber, Zotac, Alienware, Digital Storm dan banyak lagi bagi menjadikan Steam Machine satu realiti.
Banyak betul variant Steam Machines nih ye – mana satu korang suka?
Ini bermakna akan terdapat pelbagai variant Steam Machine dengan pelbagai tier harga yang mungkin akan menimbulkan masalah yang sama bagi mereka yang ingin membeli PC gaming sekarang – apakah spec Steam Machine yang terbaik untuk dibeli?
Alienware Alpha – korang boleh beli Steam Machine versi ini sekarang, ianya didatangkan dengan controller Xbox 360 dan bukannya Steam Controller!
Setakat ini tak banyak variant Steam Machine yang boleh direview, kecuali Alienware Alpha. Dengan harga lebih kurang USD549.00, ianya agak mahal berbanding variant Steam Machine dari pengeluar yang lain yang kononnya jauh lebih murah. Alienware Alpha ini juga didatangkan dengan Windows 8.1 dan controller Xbox 360, bukannya SteamOS dan Steam Controller – so title Steam Machine itu mungkin boleh didebatkan.
Walaubagaimanapun, kelebihan ‘kebanyakan’ Steam Machines ini nanti adalah kebolehan untuk swap mana-mana komponen ataupun hardware dengan upgrades terbaru! Kenapa penulis ‘kebanyakan’ disitu? Sebab, ada variant Steam Machines yang tidak membenarkan swap komponen dan boleh void warranty sekiranya korang berdegil jugak! Pembeli yang bijak pasti akan memilih variant Steam Machine yang boleh diupgrade sendiri kemudian!
JOM MAIN SEMUA GAMES DALAM STEAM!
Jangan seronok sangat, oleh kerana ianya dibina di atas platform Linux, kebanyakan PC games Windows yang korang dah kumpul selama ini mungkin takkan boleh dimainkan di dalam sistem pengendalian Steam Machine – SteamOS! Sehingga penulisan ini, terdapat 1395 games yang confirmed boleh dimainkan di dalam SteamOS berbanding lebih dari 5600++ games yang ada di dalam library Steam.
Kebanyakan daripada titles SteamOS-compatible itu pula adalah dari developer indie. So, buat masa sekarang, mana-mana game title AAA terbaru yang mesra-SteamOS pasti sukar ditemui di dalam library game Steam. Sedikit-demi sedikit title-title game lama mula menjadi mesra-SteamOS. Nantikan aje update dari Valve berkenaan issue ini nanti.
TAPI CONTROLLER DIA LAWA TUH!
Tidak dinafikan, Steam Controller yang telah diannounce dulu telah mengalami pelbagai perubahan. Kalau kita tengok video demo Steam controller yang dipost dahulu, ianya masih kelihatan basic dan boring.

Dahulu, ianya juga dikhabarkan akan mempunyai touchscreen di tengah-tengah controller! Kini, dua trackpad dengan haptic feedback (bergetar apabila berinteraksi dengan sentuhan ataupun aktiviti in-game) yang boleh korang klik akan menjadi sumber input utama korang ketika menggunakannya.
Seksinye….
Belakang dia pon seksi…
16 butang yang boleh korang customise sepenuhnya seperti bebutang face, shoulder (trigger) dan undergrip (trigger) juga akan memastikan korang takkan kekurangan butang apabila gaming. Takde masa untuk customise kesemua butang dan sensitivity Steam Controller? Download aje custom configurations yang khabarnya akan dikongsi oleh komuniti Steam.

Sejujurnya, Steam Controller ini sahaja yang benar-benar membuat penulis teruja.
PC GAMERS TAK BOLEH LAH NAK BERCONSOLE GAMING?
Kalau korang ada memiliki rig PC gaming yang boleh dibanggakan, jangan risau – korang masih boleh join dalam pengalaman dan keselesaan console gaming! Valve juga ada memperkenalkan Steam Link – satu device yang membolehkan korang streamkan content Steam dari PC gaming korang tuh ke TV secara wireless! Dan paling best, ianya compatible dengan Steam Controller!

Dengan harga USD50.00, Steam Link dijangka menjadi alternatif terbaik bagi mereka yang ingin memainkan game yang ada di dalam library Steam dengan gaya console gaming!
KESIMPULAN
Dari segi teori, Steam Machine mempunyai idea yang bernas dalam membawa PC gaming ke ruang tamu – tapi ianya terhalang oleh perpecahan pelbagai spesifikasi teknikal Steam Machines itu sendiri. Tidak seperti Playstation/Xbox yang tersedia plug & play, pembeli pasti akan mengalami masalah ketika memilih Steam Machines yang akan dibeli.

Pujian harus diberikan kepada Steam Controller dan Steam Link. Penulis melihat kedua-dua perkakas ini sebagai pilihan paling logikal untuk menghubungkan PC dan console gaming. Tak mengejutkan kalau jualan Steam Link akan jauh mendahului jualan Steam Machine.
Walaubagaimanapun, kita tunggu aje tarikh pelancaran kesemua perkakasan ini 10 November nanti – pada masa itu, tepuk wallet, tanyalah selera.


Red Dead Redemption 2 Paparkan Pandangan First-Person Buat Kali Pertama Dalam Trailer Terbaru

Seperti yang dijanjikan, Rockstar malam tadi telah mengeluarkan gameplay trailer terbaru. Ia menjelaskan kepada para pemain tentang apakah yang boleh dilakukan dalam game ini, digelar “Part II”, selepas mengeluarkan gameplay trailer pertama tempoh hari.

Antara gameplay yang dipaparkan dalam video baru ini ialah babak-babak aksi yang lebih mendebarkan seperti rompakan bank, rompakan kereta api, menyamun, pinjaman wang dan semestinya memperlihatkan pandangan first-person buat kali pertama secara rasmi.
Korang boleh saksikan video ini di bawah:

Red Dead Redemption 2 akan dilancarkan untuk PS4 dan Xbox One pada 26 Oktober ini.


Daniel Wu Diumumkan Sebagai Pelakon Terbaru Menyertai Filem Reboot Tomb Raider

Daniel Wu terkenal dalam cerita televisyen AMC, Into The Badlands dan Warcraft menyertai filem reboot Tomb Raider.

Daniel Wu, pelakon berasal dari Hong Kong yang terkenal dalam siri televisyen AMC, Into The Badlands akan menyertai filem reboot Tomb Raider, menurut laporan Variety. Filem ini akan turut dibintangi Alicia Vikander (Ex-Machina) yang akan memainkan Lara Croft dan Walton Goggins (Sons of Anarchy) akan menjadi watak jahat dalam filem ini.
Daniel Wu dalam AMC Into the Badlands
Daniel akan memainkan watak sebagai Lu Ren, seorang kapten menolong Lara dalam misi pencarian bapa Croft. Pada filem reboot Tomb Raider kali ini, ia akan membawa Lara pada usia lebih muda, 21 tahun sebelum dia memulakan pengembaraan hebat dalam game pertama Tomb Raider.
Tomb Raider sudah pernah diadaptasikan ke layar perak pada tahun 2001 dan 2003 dan Lara Croft dibawakan oleh Angelina Jolie.
Tomb Raider reboot ini akan diarahkan oleh Roar Uthaug dan akan ditayangkan pada 16 Mac 2018.


8 Babak Yang Dicantas Dari Versi Akhir Uncharted 4!

Tak semua yang dirancang Naughty Dog masuk ke dalam game penuh.

Uncharted 4: A Thief’s End yang sedia ada sudah menampilkan babak yang sangat baik dan mungkin akan diingati buat selamanya. Kita mungkin terfikir bahawa setiap babak dan gameplay yang disajikan adalah idea yang sudah dimaksimum dikeluarkan dari minda-minda genius para developer Naughty Dog.
Kita silap jika kita memikirkannya sebegitu. Dalam satu temu ramah RollingStone.com bersama Pengarah Uncharted 4, Neil Druckmann telah mendedahkan bahawa terdapat banyak idea, babak dan gameplay yang telah dibuang dari versi akhir Uncharted 4 atas sebab-sebab tertentu.
AMARAN! Gambar dan maklumat di bawah terdapat SPOILER BESAR. Jangan teruskan pembacaan artikel ini jika anda belum menghabiskan Uncharted 4!
Berikut adalah 8 babak dan gameplay yang telah dicantas dari game ini, yang telah kami ringkaskannya melalui temu ramah tersebut:
1. Babak Memasak

Terdapat babak memasak di mana pemain boleh mencampur bahan-bahan masakan mengikut citarasa pemain sendiri. Pemain boleh menjadikan masakan itu berasa pedas, dan ia akan mengeluarkan dialog-dialog berlainan.
2. Berbual Dengan Banduan

Semasa Nathan Drake di dalam penjara, pemain boleh berjalan dan berbual dengan banduan-banduan lain, dan dalam masa yang sama, pemain akan mencari Sam.
3. Lawan Bola Salji
Di Scotland, Nathan dan Sam boleh bermain salji – bentukkanya menjadi bola dan balingkannya ke arah satu sama lain. Senang kata, snowball fight!
4. Berjalan Di Atas Krane

Apabila bilik map mula runtuh, terdapat sebuah krane jatuh masuk ke dalam gua, dan pemain akan memanjat melalui cabin dalam krane tersebut, dalam masa yang sama ia berputar dan berpusing. Ia tidak dapat disempurnakan kerana ia memerlukan lebih banyak masa untuk disiapkan.
5. Bermain Bola Di Epilogue

Di babak Epilogue, Cassie boleh bermain bola bersama anjing peliharaan miliknya. Cassie boleh mengutip serta membaling bola tersebut dan anjingnya akan mengambil dan memulakannya semula. Gameplay ini dibuang kerana animasi untuk aktiviti ini dikatakan kelihatan buruk.
6. Membuat Lubang Untuk Memanjat

Terdapat satu mekanik di mana pemain boleh membuat lubang di sesuatu permukaan melalui tembakan. Melalui lubang ini, pemain boleh memanjat dan membuka laluan baru. Druckmann berkata, sukar untuk mengemaskan gameplay ini untuk menjadikan ia suatu mekanik yang bagus. Namun, pada waktu prototaip, mekanik ini adalah suatu gameplay yang sangat seronok dimainkan.
7. Babak Permulaan Yang Berlainan

Babak permulaan, iaitu babak di atas bot pada mulanya bukanlah diletak sebagai babak permulaan sehingga pada satu waktu produksi yang sangat lewat. Terdapat juga, di mana pemain tercampak keluar dari bot, dan perlu berenang beberapa minit ke pesisir pantai untuk mencari semula Sam. Babak ini dibuang kerana babak berenang itu dikatakan terlalu panjang.
8. Berlawan Pedang Semasa Kecil
Ketika chapter di mana Sam dan Nathan semasa kecil menceroboh rumah agam untuk mencari barangan ibu mereka, terdapat babak di mana mereka terjumpa sepasang pedang. Sam dan Nathan mengambil kedua-dua pedang itu, lalu mulakan pertarungan antara mereka. Mekanik gameplay ini adalah sama dengan babak akhir di mana Nathan berlawan pedang dengan Rafe di atas kapal Henry Avery.

Apabila ditanya mengenai adakah babak-babak yang dicantas ini akan diselitkan dalam edisi Uncharted 4 director’s cut (sekiranya ada), ini jawapan beliau:
“Satu-satunya babak yang ingin saya letakkan semula dalam game ini adalah babak berlawan pedang itu (semasa Sam dan Nathan waktu kecil). Itu adalah satu-satunya babak yang saya rasa tidak akan menjejaskan rentak atau nada atau perkara lain. Apabila di akhir produksi, kita melihat setiap perkara untuk menjadikan jalan ceritanya berhasil, atau sesuatu yang hanya menambah rencah ke dalam game ini. Kadang-kala, anda perlu melakukan keputusan yang sukar itu.”
JomBaca: Apa Pula Jadi Apabila Jurugambar Tempatan Bermain Photo Mode Uncharted 4?


Destiny 2: Mengungkil Kecerian Dengan Merayakan Musim Bunga!

Keindahan flora dan fauna mekar di perkelilingan galaksi Destiny 2 (D2). Sempena musim bunga ini, Bungie telah membawa mini-event The Revelry dari 16 April sehingga 5 Mei kepada semua pemain D2.

Mak Cik Eva Levante Pulang Ke Tower Dengan Bunga Dan Bunnies
Eva membawa pokok tonik Revalry yang berlampu biru dan berisi tonik kehijauan.
Tempoh hari, Eva datang bawa biskut untuk musim natal, sekarang Eva membawa pelbagai bounty baru yang lebih ceria berwarna-warni. Menyiapkan bounty Eva akan memberi Reveler’s Essence yang boleh ditukar kepada reward mengandungi weapon drop, Enhancement Cores serta ornament untuk helmet Inaugural Revelry.
Tak cukup hopster lagi ke tanduk kami ni?
Bila memakai full set armor dari set Inaugural Revelry atau Vernal Growth armour akan membuat ornament tanduk lebih besar dan cerah!
Verdant Forest; Osiris hijack timeline dan mengubah konsep Infinite Forest lagi!
Alamak, buat hal lagi pakcik botak ini. Kembali memasuki ke dalam Verdant Forest, variant yang lebih ceria di dalam Infinite Forest. Bunuh sebanyak mana area yang boleh supaya dapat extra time membunuh 5 boss. Lagi banyak boss bunuh sebelum masa tamat, lagi tinggi peluang untuk mendapatkan set armour untuk drop!

Guardians akan mendapat Revelers Essence untuk di isikan di dalam Reveler’s Tonics dan akan memberi 3 jenis set buff berbeza iaitu cooldown untuk melee, grenade dan class ability. Set ini juga boleh digunakan di dalam aktiviti lain selepas di-charge-up kan seperti Gambit, PvE dan PvP (kecuali private match)

Melaram Bersama Eververse
Comelnya telinga arnab tu! Sepanjang event ini Guardians akan mendapat double drop engram apabila reset experience level iaitu engram biasa eververse dan engram Revelry. Engram Revelry tidak akan memberi reward duplicate, so berseronoklah farm sampai dapat emote, kapal or kosmetik yang nak didapatkan!

Bagi mereka yang nak ber-extravagannza sedikit, ornament baru Jade Rabbit dan shell fluffy bunny ni boleh di beli dengan matawang Silver dari Eververse.
Kosmetik bertemakan Jade Rabbit.
Arbalest – Exotic Linear Fusion Rifle Pertama di Slot Kinetic

Dah lak kinetic tapi power untuk take down shield musuh tak kisah element apa pun! Senjata exotic ini boleh didapati dengan menyiapkan weekly bounty Revelry Eva dan berlawan dalam Vedant Forest. 300 Revelry Essence diperlukan di mana boleh didapati dengan membuat 12 bounty Eva (25 essence satu bounty).
Semoga guardian semua sempat mendapatkan Exotic rifle baru serta ornament yang meriah tersebut! Bagi penulis, asalkan dapat ketiga-tiga tanduk untuk setiap char, emote fist bump serta shell rabbit tu pun dah ok! Apa yang akan korang grind untuk event ini?


Star Wars Eclipse Diumumkan, Game Action-Adventure Dari Quantic Dream, Saksikan Trailer Pertama

Dalam acara The Game Awards 2021 yang sedang berlangsung, Quantic Dream akhirnya telah mengumumkan game Star Wars yang sedang mereka bangunkan — berjudul Star Wars Eclipse.

Berita ini sekaligus mengesahkan segala laporan awal yang muncul sebelum ini.

Quantic Dream mengumumkan game ini melalui satu trailer sinematik yang mengagumkan. Jom saksikan:

Berdasarkan laman web rasminya, Star Wars Eclipse merupakan sebuah action-adventure, membawakan naratif yang berkembang dari perspektif beberapa karakter — sesuatu yang mereka tampilkan dalam Detroit Become Human — menggunakan latar belakang era High Republic.

Star Wars Eclipse masih dalam pembangunan, masih belum mendedahkan apakah platform dan tarikh pelancarannya.


E3 2016: Trailer The Division DLC Kedua – Survival, Salji Menjadi Musuh Korang!

Ubisoft sebentar tadi baru saja memaparkan trailer terbaru bagi DLC kedua The Division iaitu Survival.

DLC kedua ini iaitu Survival masih lagi belum mempunyai tarikh release namun dijangka akan keluar diantara bulan Julai ataupun Ogos.
Di dalam trailer ini, menunjukkan bagaimana korang bertahan dan cuba untuk hidup bukan sahaja menyelamatkan diri dari musuh, tetapi juga dari cuaca sejuk yang melampau.
Jom layan trailer terbaru untuk DLC kedua The Division iaitu Survival:

The Division sudah berada dipasaran pada 8 Mac 2016 dan boleh dimainkan pada konsol PlayStation 4, Xbox One dan juga PC.


God of War Ragnarok, Elden Ring Mendominasi The Game Awards 2022 – Ini Senarai Penuh Pencalonan

Kurang daripada sebulan lagi sebelum kita tiba ke majlis anugerah gaming tahunan terbesar dunia. Menjelang detik itu, The Game Awards 2022 telah mengumumkan senarai penuh pencalonan akhir untuk setiap kategori.
The Game Awards untuk tahun ini nampaknya didominasi oleh God of War Ragnarok, Elden Ring dan Horizon Forbidden West. Game indie yang mendapat pujian ramai, Stray juga banyak menempah nama dalam beberapa kategori.
Seperti tahun-tahun sudah, acara ini bukan sahaja akan meraikan para pembangun dan penggiat gaming dengan pelbagai anugerah, malah akan turut mendedahkan beberapa game dan trailer baharu.
The Game Awards 2022 akan berlangsung pada 9 Disember, 9 pagi (waktu Malaysia). Boleh ditonton di Youtube dan Twitch rasmi.
Berikut ialah senarai penuh pencalonan akhir The Game Awards 2022 untuk setiap kategori:
Game of the Year
A Plague Tale: Requiem (Asobo Studio/Focus Entertainment)
Elden Ring (FromSoftware/Bandai Namco)
God of War Ragnarok (Sony Santa Monica/SIE)
Horizon Forbidden West (Guerrilla Games/SIE)
Stray (BlueTwelve Studio/Annapurna)
Xenoblade Chronicles 3 (Monolith Soft/Nintendo)
Best Game Direction
Elden Ring (FromSoftware/Bandai Namco)
God of War Ragnarok (Sony Santa Monica/SIE)
Horizon Forbidden West (Guerilla Games/SIE)
Immortality (Half Mermaid)
Stray (BlueTwelve Studio/Annapurna)
Best Narrative
A Plague Tale: Requiem (Asobo Studio/Focus Entertainment)
Elden Ring (FromSoftware/Bandai Namco)
God of War Ragnarok (Sony Santa Monica/SIE)
Horizon Forbidden West (Guerilla Games/SIE)
Immortality (Half Mermaid)
Best Art Direction
Elden Ring (FromSoftware/Bandai Namco)
God of War Ragnarok (Sony Santa Monica/SIE)
Horizon Forbidden West (Guerilla Games/SIE)
Scorn (Ebb Software/Kepler Interactive)
Stray (BlueTwelve Studio/Annapurna)
Best Score and Music
Olivier Deriviere (A Plague Tale: Requiem)
Tsukasa Saitoh (Elden Ring)
Bear McCreary (God of War Ragnarok)
Two Feathers (Metal: Hellsinger)
Yasunori Mitsuda (Xenoblade Chronicles 3)
Best Audio Design
Call of Duty: Modern Warfare II (Infinity Ward/Activision)
Elden Ring (FromSoftware/Bandai Namco)
God of War Ragnarok (Sony Santa Monica/SIE)
Gran Turismo 7 (Polyphony/SIE)
Horizon Forbidden West (Guerilla Games/SIE)
Best Performance
Ashly Burch (Horizon Forbidden West)
Charlotte McBurney (A Plague Tale: Requiem)
Christopher Judge (God of War Ragnarok)
Manon Gage (Immortality)
Sunny Suljic (God of War Ragnarok)
Games for Impact
A Memoir Blue (Cloisters Interactive/Annapurna)
As Dusk Falls (Interior Night/Xbox Game Studio)
Citizen Sleeper (Jump Over The Age/Fellow Traveller)
Endling – Extinction is Forever (Herobeat Studios/HandyGames)
Hindsight (Team Hindsight/Annapurna)
I Was a Teenage Exocolonist (Northway Games/Finji)
Best Ongoing Game
Apex Legends (Respawn/EA)
Destiny 2 (Bungie)
Final Fantasy XIV (Square Enix)
Fortnite (Epic Games)
Genshin Impact (HoYoVerse)
Best Indie
Cult of the Lamb (Massive Monster/Devolver Digital)
Neon White (Angel Matrix/Annapurna)
Sifu (Sloclap)
Stray (BlueTwelve Studio/Annapurna)
TUNIC (TUNIC Team/Finji)
Best Debut Indie
Neon White (Angel Matrix/Annapurna Interactive)
NORCO (Geography of Robots/Raw Fury)
Stray (BlueTwelve Studio/Annapurna)
TUNIC (TUNIC Team/Finji)
Vampire Survivors (poncle)
Best Community Support (Presented by Discord)
Apex Legends (Respawn/EA)
Destiny 2 (Bungie)
Final Fantasy XIV (Square Enix)
Fortnite (Epic Games)
No Man’s Sky (Hello Games)
Best Mobile
Apex Legends (Lightspeed & Quantum/Respawn/EA)
Diablo Immortal (Blizzard/NetEase)
Genshin Impact (HoYoVerse)
Marvel Snap (Second Dinner Studios/Nuverse)
Tower of Fantasy (Hotta Studio/Perfect World/Level Infinite)
Best VR/AR
After the Fall (Vertigo Games)
Among Us VR (Schell Games/Innersloth)
BONELAB (Stress Level Zero)
Moss: Book II (Polyarc)
Red Matter 2 (Vertical Robot)
Best Action
Bayonetta 3 (Platinum Games/Nintendo)
Call of Duty: Modern Warfare II (Infinity Ward/Activision)
Neon White (Angel Matrix/Annapurna)
Sifu (Sloclap)
Teenage Mutant Ninja Turtles: Shredder’s Revenge (Tribute Games/Dotemu)
Best Action/Adventure
A Plague Tale: Requiem (Asobo Studio/Focus Entertainment)
God of War Ragnarok (Sony Santa Monica/SIE)
Horizon Forbidden West (Guerilla Games/SIE)
Stray (BlueTwelve Studio/Annapurna)
TUNIC (TUNIC Team/Finji)
Best Roleplaying
Elden Ring (FromSoftware/Bandai Namco)
Live a Live (Square Enix/Nintendo)
Pokemon Legends: Arceus (Game Freak/Nintendo/TPCI)
Triangle Strategy (Artdink/Square Enix)
Xenoblade Chronicles 3 (Monolith Soft/Nintendo)
Best Fighting
DNF Duel (Arc System Works/EIGHTING/NEOPLE/NEXON)
JoJo’s Bizarre Adventure: All Star Battle R (CyberConnect 2 Co. Ltd/Bandai Namco)
The King of Fighters XV (SNK/Plaion)
MultiVersus (Player First Games/WB Games)
Sifu (Sloclap)
Best Family
Kirby and the Forgotten Land (HAL Laboratory/Nintendo)
Lego Star Wars: The Skywalker Saga (Traveller’s Tales/WB Games)
Mario + Rabbids Sparks of Hope (Ubisoft Milan/Paris/Ubisoft)
Nintendo Switch Sports (Nintendo EPD/Nintendo)
Splatoon 3 (Nintendo EPD/Nintendo)
Best Sim/Strategy
Dune: Spice Wars (Shiro Games/Funcom)
Mario + Rabbids: Sparks of Hope (Ubisoft Milan/Paris/Ubisoft0
Total War: WARHAMMER III (Creative Assembly/Sega)
Two Point Campus (Two Point Studios/Sega)
Victoria 3 (Paradox Development Studio/Paradox Interactive)
Best Multiplayer
Call of Duty: Modern Warfare II (Infinity Ward/Activision)
MultiVersus (Player First Games/WB Games)
Overwatch 2 (Blizzard)
Splatoon 3 (Nintendo EPD/Nintendo)
Teenage Mutant Ninja Turtles: Shredder’s Revenger (Tribute Games/Dotemu)
Most Anticipated
Final Fantasy XVI (Square Enix)
Hogwarts Legacy (Avalanche Software/WB Games)
Resident Evil 4 (Capcom)
Starfield (Bethesda Game Studios/Bethesda)
The Legend of Zelda: Tears of the Kingdom (Nintendo EPD/Nintendo)
Content Creator of the Year
Karl Jacobs
Ludwig
Nibellion
Nobru
QTCinderella
Best Adaption
Arcane: League of Legends (Fortiche/Riot Games/Netflix)
Cyberpunk: Edgerunners (Studio Trigger/CD Projekt/Netflix)
The Cuphead Show! (Studio MDHR/King Features Syndicate/Netflix)
Sonic the Hedgehog 2 (Sega Sammy Group/Paramount Pictures)
Uncharted (PlayStation Productions/Sony Pictures)
Innovation in Accessibility
As Dusk Falls (Interior Night/Xbox Game Studios)
God of War Ragnarok (Sony Santa Monica/SIE)
Return to Monkey Island (Terrible Toybox/Devolver Digital)
The Last of Us Part I (Naughty Dog/SIE)
The Quarry (Supermassive Games/2K)


Uncharted 4: A Thief’s End: Sudah Dilancarkan Di Malaysia!

Korang kata korang peminat Nathan Drake dan siri Uncharted? Kalau ya, pastinya korang tak ketinggalan untuk berada di Sunway Pyramid semalam, kan?

Malam tadi berlangsunglah sudah pelancaran game terakhir di dalam francais terkenal Naughty Dog – Uncharted 4: A Thief’s End! JomGaming sempat menjengah acara yang dinantikan ramai ini!
Acara “Uncharted 4 Midnight Launch and Roadshow” anjuran PLAY Interactive dan PlayStation Asia ini menjanjikan aktiviti menarik, giveaway dan lucky draw hadiah premium Uncharted 4, termasuk PlayStation 4 Limited Edition Uncharted 4 Bundle dan tiket ke Tokyo Games Show!

Walaupun acara dijadualkan bermula pada jam 10 malam, kawasan pameran di Sunway Pyramid sudah pun mulai sesak seawal jam 8 malam! Bersemangat sungguh kipas-susah-mati Uncharted nih!

Pelbagai aktiviti menarik telah diatur sementara menanti pelancaran tengah malam! Uniknya, bagi memenangi goodie bag, korang perlu melaksanakan ‘misi bounties‘ dalam bentuk aktiviti-aktiviti seperti bergambar bersama cosplayer Nathan Drake, main tembak-tembak Nerf gun kat karakter-karakter Uncharted 4 dan bermain ‘roda impian’ menerusi aplikasi WeChat!
Sumber: Salina Ismail, Malaysian Female Gamers
Sumber: Salina Ismail, Malaysian Female Gamers

Di samping itu, beberapa set TV dan PS4 yang terpasang dengan Uncharted 1, 2 dan 3 dari The Nathan Drake Collection tersedia bagi hiburan para pengunjung! Sempat jugak team JomGaming menggamit memori pengembaraan bersama Drake!

Kemudian jam 10 malam, acara barisan pun bermula. Apabila diumumkan barisan bermula bagi kutipan pre-order pelbagai edisi Uncharted 4, para pengunjung yang hadir beratur dengan segera! Pihak penganjur terpaksa menyusun semula barisan supaya tidak mengganggu laluan dan ruang di kawasan pameran tersebut!

Ternyata begitu ramai pencinta Uncharted yang hadir semalam! Kitorang kagum melihatkan betapa panjangnya barisan yang setia beratur dalam penantian tengah malam! Dah macam barisan menunggu beli iPhone, tapi lebih cool! Cayalah korang!

Akhirnya tengah malam dinanti-nanti pun tiba! Pengacara majlis menjemput para hadirin untuk turut serta countdown bersama beliau menggunakan aplikasi web yang digunakan semasa lucky draw tadi!
Sumber: Salina Ismail, Malaysian Female Gamers
Yang kelakarnya, untuk memutar ‘roda impian’ di aplikasi web itu, pengunjung terpaksa menggoncangkan smartphone – dan oleh kerana begitu ramai yang hadir, aplikasi web itu mengalami gangguan! Kelihatan muka para pengunjung bersungguh-sungguh menggoncangkan smartphone masing-masing!
Bagaimanapun, semuanya berjalan lancar akhirnya. Penulis sendiri kecewa kerana gagal mendapat apa-apa. Hanya goodie bag bagi pihak media pon jadilah!
Bro Mohemmed Hussain dari Syria ini merupakan pemilik Uncharted 4 Collector’s Edition yang pertama di Malaysia!
Selepas itu tiba ke acara kemuncak! Penerimaan pre-order masing-masing! Syabas kitorang ucapkan kepada pengunjung yang menunggu dari jam 10 malam kerana mempamerkan disiplin dan tak banyak kerenah sepanjang acara diadakan. Jelas terpapar kegembiraan di wajah masing-masing – keseronokan memiliki Uncharted 4 ini pasti menjadi kenangan selamanya.
Namun acara tidak berakhir disitu. Ada banyak lagi giveaway yang telah dianugerahkan seperti 30 T-shirt Uncharted 4 Limited Edition, 10 controller Dual Shock 4, beberapa headphone ROCCAT Renga, sebuah PlayStation 4 Limited Edition Uncharted 4 Bundle dan hadiah giveaway utama – tiket penerbangan ke Tokyo Game Show! Untunglah!
Sumber: Salina Ismail, Malaysian Female Gamers
Team JomGaming pulang dari acara pelancaran ini dengan senyuman dan kenangan. Sehingga artikel ini ditulis, kitorang pun dah mula memainkan Uncharted 4: A Thief’s End – tak tidur lagi weyyy!
Kalau korang terlepas acara ini, jangan menangis dalam shower! Roadshow ini akan berlangsung dari hari ini sehingga 15 Mei di West Wing, Sunway Pyramid berhadapan restoran Nando’s! Jalan-jalan lah ke sana nanti ye!
Nantikan ulasan Uncharted 4: A Thief’s End: Boleh Beli ke Boleh Blah dari JomGaming!


Jom Peminat Bola Sepak, Sertai Pertandingan FIFA Dan PES ‘Double Tournament’ – Berformat ‘King Stay’!

Dalam kalangan rakan-rakan, pasti anda pernah trash-talk dan mengatakan anda adalah ‘King’ dalam game FIFA atau PES. Kini, tiba masanya untuk anda buktikan kata-kata itu!

Hujung minggu ini, Nagaming bakal menganjurkan sebuah pertandingan yang menampilkan kedua-dua game bola sepak terkemuka, FIFA 17 dan PES 2017 – yang diberi nama Neymar Jr. 5 FIFA 17 & PES 2017 Tournament. Lebih menarik, pertandingan ini akan menggunakan format ‘King Stay Leaderboard’.
Pertandingan yang ditaja oleh RedBull Product of Europe ini akan menawarkan hadiah wang terkumpul sebanyak RM1,500 bagi kedua-dua game FIFA 17 dan PES 2017 (secara berasingan).
Berikut adalah butiran yang perlu anda ketahui tentang pertandingan ini:

Tarikh: 20 Mei 2017 (Sabtu)
Masa:
-9 pagi hingga 3 petang: King Stay Leaderboard
-3 petang: Pusingan kalah mati (diambil daripada kedudukan 16 teratas dalam King Stay Leaderboard)
Lokasi: iM4U Sentral, Jalan TPP 1/7, Taman Perindustrian Puchong
Yuran kemasukan: RM5/slot (percuma minuman tenaga RedBull)
Syarat kemasukan: Tiada terhad untuk kemasukan. Apabila pemain kalah, pemain boleh masuk semula dengan slot baru (bayar RM5 untuk satu lagi slot)
Hadiah kemenangan (Berasingan untuk FIFA 17 dan PES 2017):
Juara: RM700
Naib Juara: RM350
Tempat Ketiga: RM150
Tempat Keempat: RM100
Tempat Ke-5 hingga Ke-8: RM50

Pendaftaran dibuka pada hari pertandingan (walk-in registration).

Jadi, apa yang anda tunggu lagi? Tiba masanya untuk buktikan anda adalah King yang sebenar di mata rakan-rakan yang lain!